Όταν χάνονται ανθρώπινες ζωές, οι επικοινωνιακές επισκέψεις και τα χειροκροτήματα μάλλον δεν δίνουν λύση στο πρόβλημα…. - Ικαριακή Ραδιοφωνία\nΌταν χάνονται ανθρώπινες ζωές, οι επικοινωνιακές επισκέψεις και τα χειροκροτήματα μάλλον δεν δίνουν λύση στο πρόβλημα….\nΦούρνοι, 15 Φεβρουαρίου 2020\nΗ ΚΟΒ ΦΟΥΡΝΩΝ για ακόμη μια φορά, βρίσκεται στη δυσάρεστη θέση να αναδείξει, την γύμνια που υπάρχει στο δημόσιο σύστημα υγείας και στην υγειονομική εγκατάλειψη των νησιών μας. Αυτό αποδεικνύεται ξανά με τον πιο τραγικό τρόπο, αφού χάθηκε μια ανθρώπινη ζωή στο χωριό της Χρυσομηλιάς, χωρίς να υπάρχει γιατρός να του παρέχει άμεσα τις πρώτες βοήθειες.\nΝα αναβαθμιστεί το «Πολύδυναμο Περιφερειακό Ιατρείο» των Φούρνων σε Κέντρο Υγείας με πλήρη στελέχωση και εξοπλισμό, πρόσληψη ειδικευμένων γιατρών και οδηγού για το ασθενοφόρο.\nΠροηγούμενο άρθροΠρόσκληση εκδήλωσης ενδιαφέροντος για ένταξη στο Μητρώο Απογραφέων Γεωργίας-Κτηνοτροφίας 2021\nΕπόμενο άρθροΕυχαριστήριο για την δωρεά από το Νοσοκομείο Ικαρίας στον κ.Τουρβά


Έχει ο Καρκίνος σκοτεινή πλευρά; Μα φυσικά κι έχει! - Astrology.gr\nΗΛΙΟΣ - 27° 44' 38" ΤΑΥΡΟΣ\nΣΕΛΗΝΗ - 03° 09' 41" ΑΙΓΟΚΕΡΩΣ\nΕΡΜΗΣ - 02° 26' 15" ΔΙΔΥΜΟΙ R\nΑΦΡΟΔΙΤΗ - 18° 27' 13" ΚΡΙΟΣ\nΑΡΗΣ - 25° 19' 23" ΙΧΘΥΕΣ\nΔΙΑΣ - 01° 27' 45" ΚΡΙΟΣ\nVIDEO-ΧΙΟΥΜΟΡΙΣΤΙΚΑ 08 Ιουλ 2018\nΤι κρύβει η σκοτεινή πλευρά ενός Καρκίνου;\nΕίναι σαν να μου λες ότι η Σελήνη έχει δυο φωτεινές πλευρές! Μα είναι ποτέ δυνατόν; Πάμε να δούμε τι ακριβώς κρύβει αυτή η σκοτεινή του πλευρά!\n1. Μπορεί να γίνει αφόρητα ευέξαπτος κι εύθικτος. Όταν πάψει η λογική του να δουλεύει και τον πετύχεις σε μέρα που η ψυχολογία του είναι πειραγμένη, ο Καρκίνος μετατρέπεται σε έναν ον που δεν αναγνωρίζεις: Μπορεί να γίνει πολύ επιθετικός και να μην μπορείς να τον καλμάρεις με τίποτα. Κράτα αποστασούλα καλύτερα…\n2. Μερικές φορές, μοιάζει να αδιαφορεί για τους πάντες και τα πάντα. Δεν το κάνει επί μονίμου βάσεως, αλλά τυχαίνει κάποιες στιγμές, να κατεβάζει ρολά, για λόγους που δεν μου φτάνει μια ημέρα να σου εξιστορώ! Είναι περίπλοκος ο τύπος λέμε!\n3. Αυτό ακριβώς: Είναι σπαστικά περίπλοκος, αλλά επιλέγει πάντα να φαίνεται άνετος και τρυφερός. Τι γίνεται όμως όταν τον βαρέσει το Φεγγάρι στο κεφάλι; Μεταμορφώνεται από Master Jekyll σε Mister Hyde! Κοινώς, την κάθισες την βάρκα!\n4. Να εύχεσαι να μην τον πάρει από κάτω… Εκεί να δεις σκοτεινιά! Νιώθει ένα τίποτα, γεμίζει ενοχές, εύχεται να ανοίξει η γη να τον καταπιεί. Δεν υπάρχει τίποτα καλό, τίποτα θετικό, τίποτα και κανένας που να μπορεί να τους αλλάξει γνώμη! Μαύρα θέλουν να τα βλέπουν; Μαύρα θα τα κοιτάζουν! Άντε να τον συνεφέρεις μετά με λογικά επιχειρήματα. Καλή σου τύχη!\n5. Είναι τρελά κι ανησυχητικά πεισματάρης και φορτικός όταν θέλει να περάσει το δικό του! Ποιος Ταύρος και ποιος Σκορπιός αγάπη μου! Έχεις δει Καρκίνο που τον έχει πιάσει το γινάτι και γεμάτος παράπονο και θυμό, θέλει σαν 5χρονο αυτό που θέλει και το θέλει τώρα;;; Σκέτη απόλαυση, τι να σου λέω τώρα! Βάλε τα σπορτεξάκια σου και τρέχα να σωθείς!\n6. Υπάρχει μια θεωρία συνομωσίας, για κάθε κακό που μπορεί να συμβεί σε έναν Καρκίνο! Ή για να το θέσω πιο απλά, υπάρχει κι εκείνος ο Καρκίνος, που στις στραβές του ημέρες, νιώθει πως οι άλλοι φταίνε για ότι κακό του συμβαίνει. Δεν υπάρχει περίπτωση εκείνος να φταίει σε κάτι -καλέ, δεν είμαστε με τα καλά μας!- αλλά φυσικά και έχει βάλει το χεράκι του, ένας κρυφός εχθρός! Όταν ο Καρκίνος στραβώσει με κάποιον και του καρφωθεί στο κεφαλάκι ότι εκείνος φταίει για κάτι, δεν υπάρχει περίπτωση μετά να του αποδείξεις ότι ήταν του μυαλού του σενάριο, κι όχι πραγματικότητα!


ULEB… καλεί ΠΑΟΚ – inpaok.com\nULEB… καλεί ΠΑΟΚ\nΌπως αναφέρει σήμερα σε δημοσίευμα της η εφημερίδα ΣΠΟΡ του Βορρά η ULEB έκανε κρούση στον ΠΑΟΚ για συμμετοχή στο Eurocup. Αναλυτικά τα όσα γράφονται σε αυτό: Μόλις δημοσιοποιήθηκε ο νέος τρόπος διεξαγωγής του Eurocup με περισσότερες ομάδες και αγώνες, έφθασε και στον ΠΑΟΚ προφορικό ενδιαφέρον της ULEB για να τον συμπεριλάβει στη διοργάνωση, καθώς ο […]\nΌπως αναφέρει σήμερα σε δημοσίευμα της η εφημερίδα ΣΠΟΡ του Βορρά η ULEB έκανε κρούση στον ΠΑΟΚ για συμμετοχή στο Eurocup.\nΑναλυτικά τα όσα γράφονται σε αυτό:\nΜόλις δημοσιοποιήθηκε ο νέος τρόπος διεξαγωγής του Eurocup με περισσότερες ομάδες και αγώνες, έφθασε και στον ΠΑΟΚ προφορικό ενδιαφέρον της ULEB για να τον συμπεριλάβει στη διοργάνωση, καθώς ο Τζόρντι Μπερτομέου είναι ενήμερος για την επικείμενη άρνηση του Ρεθύμνου, ενώ οι ιθύνοντες του Eurocup έχουν εκτιμήσει ιδιαίτερα την ΚΑΕ από την προπέρσινη συμμετοχή του δικέφαλου στα προκριματικά της Ευρωλίγκας και στον όμιλο του Eurocup.\nΓνωρίζουν επίσης τη δυναμική της ομάδας της Θεσσαλονίκης και ότι με τον κόσμο, το γήπεδο και την ιστορία πληροί τις προδιαγραφές. Θέλησαν να μάθουν λοιπόν αν ο ΠΑΟΚ θέλει να πάρει μέρος ώστε να γίνει και επίσημη πρόσκληση. Πρόκειται όμως για ένα εξαιρετικά δύσκολο ερώτημα που μέχρι τώρα μέσω του Μπάνε Πρέλεβιτς απορριπτόταν. Διότι καλό είναι να παίζει η ομάδα στην Ευρώπη, αλλά είναι και πολύ μεγάλα τα έξοδα και μπορούν να “ρίξουν” έξω την υπόθεση εξυγίανσης.\nΜε τον νέο τρόπο διεξαγωγής και με πέντε παιχνίδια εκτός, τα έξοδα μετακινήσεων αγγίζουν τις 90.000 ευρώ. Αν προστεθούν και τα έξοδα φιλοξενίας πέντε αντιπάλων και την εγγυητική συμμετοχής, το συνολικό κόστος ανέρχεται στις 150.000 ευρώ. Επί του παρόντος δεν υπάρχουν “τηλεοπτικά” (εδώ δεν υπάρχει ΕΡΤ που παλιότερα έδινε κάτι…), δεν υπάρχουν και εγγυημένα έσοδα από την ULEB και μόνο αν έχει εισιτήρια στα εντός έδρας παιχνίδια η ομάδα, ισοσκελίζει ή μειώνει τη χασούρα.\nΑν όμως εχει και 2.000 εισιτήρια σε κάθε αγώνα τα έσοδα (5 x 2.000 x 10 = 100.000 ευρώ) θα βοηθούσαν. Ποιος όμως μπορεί να εγγυηθεί μια τέτοια προσέλευση, όταν δεν την είχε και πέρυσι και φέτος στην Α1; Εκτός και αν βρεθούν δύο “υποστηρικτές” (χορηγοί) του εγχειρήματος να αναλάβουν το κόστος.


FARFALA HANDMADE BRACELET (2 COLORS)\nRAINBOW GEM BLACK BELT\nTILDA CAMEL BELT\nCATHEDRAL GOLD NECKLACE (1 DESIGN)\nJULIE SNAKE BELT\nGOLD LEAVES ASSYMMETRIC EARRINGS\nΒαρέθηκες τα καθημερινά σου outfits και χρειάζεσαι μια άμεση αλλαγή; Δεν υπάρχει απαραίτητα η ανάγκη να επενδύσεις σε μια ολοκαίνουρια γκαρνταρόμπα. Ακομα και το πιο βαρετό outfit μπορεί να γίνει απόλυτα στυλάτο Με τα κατάλληλα αξεσουάρ. Δες τις προτάσεις μας σε κοσμήματα, ρολόγια, φουλάρια, ζώνες και τσάντες.\nΠροσθέστε τις τελευταίες πινελιές στις τάσεις αυτής της σεζόν με τα πιο πρόσφατα γυναικεία αξεσουάρ.\nΣτη συνεχώς ανανεωμένη συλλογή μας θα βρείτε ότι χρειάζεται μια σύγχρονη fashionista! Ανακαλύψτε τα υπέροχα απαλα και μαλακά κασκόλ, σε υπέροχα μοτίβα ή και μονόχρωμα για να ολοκληρώσετε το στύλ σας.\nΣτο online κατάστημα μας θα βρείτε τα πιο fashionable tech gadgets της αγοράς. Πάρε κι εσύ μια ξεχωριστή girly θήκη και ακουστικά για το κινητό σου. Ξεχώρισε με τελευταίας τεχνολογίας gadgets, instant φωτογραφικές και αξεσουάρ ταξιδιού για να μην σας λείψει τίποτα στις διακοπές σας!\nΑκόμα κι αν επιλέξεις ένα λευκό t-shirt και jeans, ή το κλασικό σου little black dress, μπορείς να σπάσεις τη μονοτονία και να ξεχωρίσεις με ένα εντυπωσιακό, trendy κολιέ ή ένα ζευγάρι ιδιαίτερα σκουλαρίκια. Επένδυσε σε διαχρονικές κλασικές τσάντες, αλλά και statement clutches σε έντονα χρώματα ακόμα και το χειμώνα!\nΚαμία γκαρνταρόμπα δεν είναι ολοκληρωμένη χωρίς τα απαραίτητα γυναικεία αξεσουάρ.\nΣτο FashionRoom ανανεώνουμε συνεχώς τον online κατάλογο μας για να είσαι up to date καθε σεζόν. Επωφεληθείτε και αξιοποιήστε στο έπακρο τα hot trends της εποχής με εντυπωσιακά περιδέραια, σικ δαχτυλίδια, statement τσάντες, καπέλα και ζώνες.\n1€ - 190€


Ο Γιάννης Αναπλιώτης γεννήθηκε το 1908 στην Καλαμάτα όπου τελείωσε και τις εγκύκλιες σ��ουδές του. Από το 1928, όταν ήταν ακόμη μαθητής είχε επιδοθεί στην ποίηση. Πρωτοεμφανίστηκε το 1927 στο περιοδικό "Μπουκέτο" με ένα φυσιολατρικό ποίημά του με τον τίτλο "Χειμώνας". Το 1928 συνεργάσθηκε στην έκδοση του "Καλαματιανού ημερολογίου" και το επόμενο έτος εξέδωσε, με μια ομάδα νέων, το περιοδικό "Ελεύθερη σκέψη", το οποίο αποτέλεσε σταθμό στην Πνευματική Ζωή της Μεσσηνίας.\nΑπό το 1929 εισήλθε οριστικώς στην δημοσιογραφία ως τακτικός συνεργάτης των καλαματιανών εφημερίδων "Σημαία" και "Μεσσηνία", όπου δημοσίευσε καμπάνιες, φιλολογικές επιφυλλίδες, ποιήματα, χρονογραφήματα και κριτικά σημειώματα. Το 1932 έγινε αρχισυντάκτης στην εφημερίδα "Λαϊκή Φωνή" Καλαμάτας. Παραλλήλως δημοσίευσε φιλολογικά του κείμενα σε διάφορα περιοδικά. Επίσης δημοσίευσε κι ένα διήγημά του στο Ημερολόγιο "Αυγή" του Πύργου Ηλείας.\nΤο 1936 ανέβασε στη σκηνή το πρώτο θεατρικό του έργο "Μοιραίοι" με το θίασο Ρούσου-Κουκούλη, το οποίο σημείωσε μεγάλη επιτυχία και έγινε ευμενέστατα δεκτό από την κριτική.\nΤο ίδιο έτος εγκατέλειψε την Καλαμάτα και εγκαταστάθηκε στην Αθήνα, όπου ανέλαβε την αρχισυνταξία της εφημερίδας "Πατρίς" των Αθηνών και τη θέση αυτή διατήρησε μέχρι τη δικτατορία του Μεταξά (4 Αυγούστου 1936) η οποία έκλεισε την εν λόγω εφημερίδα.\nΤο 1937 επανήλθε στην Καλαμάτα κι έγινε αρχισυντάκτης στην εφημερίδα "Θάρρος". Το 1938 έλαβε μέρος στην έκδοση του "Μεσσηνιακού έτους", το οποίο εξέδωσε ο "Σύλλογος προς Διάδοσιν των Γραμμάτων" (Α' Βραβείο Ακαδημίας Αθηνών), ως μέλος της πενταμελούς συντακτικής επιτροπής αυτού. Το επόμενο έτος ανεβάζεται στη σκηνή, από το θίασο Μίστου Χαντά, το δεύτερο θεατρικό του έργο "Κρίσιμη Στιγμή", το οποίο σημείωσε επίσης μεγάλη επιτυχία.\nΑπό τον πόλεμο του 1940 και ύστερα συνεργάσθηκε σε πολλές αθηναϊκές εφημερίδες ως ανταποκριτής τους στη Μεσσηνία, όπως με την "Καθημερινή", τον "Ελεύθερο Λόγο", το "Εμπρός", την "Ελληνική Ημέρα", το "Βήμα", τα "Νέα", την "Πρωία", το "Έθνος" και άλλες, καθώς και με το Αγγλικό Πρακτορείο Ειδήσεων "Ρώϋτερ".\nΤο 1947 επιμελήθηκε την έκδοση του βιβλίου "Η Καλαμάτα και η Επανάστασις του '21" στη σειρά των εκδόσεων του "Συλλόγου προς Διάδοσιν των Γραμμάτων". Από το 1948 μέχρι του θανάτου του εργάστηκε ως αρχισυντάκτης στη "Σημαία" Καλαμάτας, όπου και έγραφε κριτική βιβλίου. Επίσης είχε την επιμέλεια των περιοδικών "Αρχείο Μεσσηνίας" (Ιστορία, λαογραφία, αρχαιολογία) της Ιερά Μητροπόλεως Μεσσηνίας και "Μεσσηνιακά Χρονικά" της Νομαρχίας Μεσσηνίας. Παραλλήλως ασχολήθηκε με ιστορικές και λαογραφικές μελέτες.\nΤο 1958 εξέδωσε το ιστορικό-λογοτεχνικό βιβλίο "Στα χρόνια της Κουγκέστας: Η Καλαμάτα στη Φραγκοκρατία" πάλι με πρωτοβουλία του "Συλλόγου προς Διάδοσιν των Γραμμάτων", το οποίο έτυχε ευμενέστατης υποδοχής τόσο στην Ελλάδα όσο και στο εξωτερικό και εύφημου μνείας μετά διπλώματος της Ακαδημίας Αθηνών.\nΗ προσφορά του Γιάννη Αναπλιώτη στην ιστορική έρευνα και τα ελληνικά γράμματα είναι σημαντικότατη και πολύπλευρη.\nΤα ιστορικά και αρχαιολογικά μελετήματά του έδωσαν αφορμές και χρησιμοποιήθηκαν ως πηγές για περαιτέρω έρευνες από τον άγγλο αρχαιολόγο Mr. R. Hope Simson, τον ομότιμο καθηγητή της ιστορίας στο Πανεπιστήμιο Αθηνών και Ακαδημαϊκό Σωκράτη Κουγέα, τον καθηγητή Σ. Μέρτζιο και άλλους.\nΤέλος, ο Γιάννης Αναπλιώτης συνεργάστηκε στα ¨Μεσσηνιακά Γράμματα" της Λαϊκής Βιβλιοθήκης Καλαμάτας, στην "Πελοποννησιακή Πρωτοχρονιά" του Παπαχριστοφίλου, στην "Φιλολογική Πρωτοχρονιά" της Σόνιας Ολλανδέζου και στη "Μεγάλη Πελοποννησιακή Εγκυκλοπαίδεια", όπου δημοσιεύθηκαν πολλά άρθρα του όπως επίσης και στο περιοδικό "Ιστορία".\nΑπεβίωσε στην Καλαμάτα το 1976.\nΣυγγραφέας: Γιάννης Αναπλιώτης


Γιατί μας κάνει καλό το μπρόκολο; Ποιες ασθένειες μπορεί να προλαμβάνει; - Δ.Υ.Ο\nΓιατί μας κάνει καλό το μπρόκολο; Ποιες ασθένειες μπορεί να προλαμβάνει;\nΤο μπρόκολο έχει τις ρίζες του στο φυτό άγριας μουστάρδας. Εκτράφηκε από τους αγρότες με την πάροδο του χρόνου εξελίχθηκε στο τραγανό, πράσινο λαχανικό που γνωρίζουμε σήμερα. Είναι γεμάτο με υγιή θρεπτικά συστατικά. Το πόσο σας αρέσει η γεύση που μοιάζει με λάχανο μπορεί να εξαρτάται τουλάχιστον εν μέρει από τα γονίδιά σας. Μερικοί άνθρωποι γεννιούνται υπερβολικά ευαίσθητοι σε πικρές γεύσεις όπως το μπρόκολο. Σύμφωνα με το άρθρο της ιστοσελίδας WebMD.\nΕνάμισο φλιτζάνι μπρόκολο περιέχει:\nΈνα φλιτζάνι μπρόκολο έχει τόσο βιταμίνη C όσο και το πορτοκάλι. Χρειάζεστε αυτό το αντιοξειδωτικό για να προστατεύσετε τα κύτταρα σας από βλάβες και να προωθήσετε την επούλωση σε όλο το σώμα σας.\nΤο μπρόκολο είναι επίσης πλούσιο σε βιταμίνες και μέταλλα όπως:\nΒιταμίνες Α, Β6, Β12, Δ, Ε και Κ\nΤα οφέλη που έχει στην υγεία μας :\nΔιαβήτης: Μελέτες δείχνουν ότι η σουλφοραφάνη μπορεί να βοηθήσει στη μείωση του σακχάρου στο αίμα σας. Εάν έχετε διαβήτη τύπου 2 και παχυσαρκία, μπορεί να παρατηρήσετε μεγαλύτερη βελτίωση του σακχάρου στο αίμα.\nΚαρκίνος: Η σουλφοραφάνη και άλλες φυσικές ενώσεις στο μπρόκολο ενδέχεται να εμποδίσουν τη δημιουργία καρκινικών κυττάρων στο σώμα σας.\nΟστεοαρθρίτιδα: Επειδή διατηρεί τον χόνδρο μεταξύ των αρθρώσεων σας υγιή, η σουλφοραφάνη μπορεί να βοηθήσει στην πρόληψη ή την επιβράδυνση της οστεοαρθρίτιδας.\nΆλλες φυσικές φυτικές ενώσεις στο μπρόκολο που ονομάζονται καροτενοειδή έχουν επίσης οφέλη για την υγεία. Μπορούν να σας βοηθήσουν να μειώσετε τις πιθανότητες εμφάνισης καρδιακών παθήσεων και να ενισχύσετε το ανοσοποιητικό σας σύστημα, την άμυνα του σώματός σας από τα μικρόβια.\nΊσως χρειαστεί να αποφύγετε το μπρόκολο εάν έχετε κάποια προβλήματα υγείας:\nΑν παίρνετε αντιθρομβωτικά: Το μπρόκολο έχει υψηλή περιεκτικότητα σε βιταμίνη Κ, που βοηθά στην πήξη του αίματος. Εάν τρώτε περισσότερο από το συνηθισμένο, μπορεί να αλλάξει τον τρόπο με τον οποίο το σώμα σας ανταποκρίνεται στο φάρμακό σας. Αν και δεν χρειάζεται να αποφεύγετε όλα τα μπρόκολα αν έχετε αυτό το πρόβλημα υγείας , θα πρέπει να διατηρήσετε σταθερή την ποσότητα βιταμίνης Κ στη διατροφή σας.\nΑν έχετε σύνδρομο ευερέθιστου εντέρου. Το μπρόκολο μπορεί να σας προκαλέσει περισσότερα αέρια και να αναστατώσει τα έντερά σας.\nΑν έχετε νεφρικά προβλήματα. Ο φωσφόρος στο μπρόκολο μπορεί να αρχίσει να συσσωρεύεται στο αίμα σας εάν τα νεφρά σας δεν λειτουργούν καλά.\n8 διατροφικές συνήθειες που πρέπει να αλλάξετε για να καταπολεμήσετε την πέτρα στα νεφρά!


Εξαπάτησαν την εγγονή του καπνοβιομήχανου Τ. Παπαστράτου και της απέσπασαν 13.000.000€! – Λόγος της Πέλλας\nHome/Ειδήσεις/Ελλάδα/Εξαπάτησαν την εγγονή του καπνοβιομήχανου Τ. Παπαστράτου και της απέσπασαν 13.000.000€!\nΕξαπάτησαν την εγγονή του καπνοβιομήχανου Τ. Παπαστράτου και της απέσπασαν 13.000.000€!\nΣχεδόν 13 εκατομμύρια ευρώ κατάφεραν να αποσπάσουν δύο επιτήδειες από την\nΝτονατέλα Πολί, εγγονή του Τάσου Παπαστράτου\nαρχικού ιδιοκτήτη της γνωστής καπνοβιομηχανίας, καθώς την έπεισαν ότι της είχαν κάνει μάγια και εκείνες μπορούσαν να τα λύσουν.\nΣύμφωνα με δημοσίευμα της Realnews, επί 6 χρόνια η καθαρίστριά της και μία «λευκή μάγος» την «ξεζούμιζαν» αφού είχαν καταφέρει να την μετατρέψουν σε υποχείριό τους, χορηγόντας της παραισθησιογόνες ουσίες όπως μανδραγόρα και ταντούλα.\nΟι δύο γυναίκες εκμεταλλεύονταν την ευάλωτη συναισθηματική κατάσταση που βρισκόταν η γυναίκα και την εμπιστοσύνη που έδειξε στην καθαρίστρια την οποία θεωρούσε φίλη της, με αποτέλεσμα από το 2001 να ξεκινήσουν να αποσπούν από την κληρονόμο τεράστια χρηματικά ποσά, τα οποία όπως της έλεγαν απαιτούνταν ούτως ώστε η «λευκή μάγος» να ενεργοποιήσει τις «δυνάμεις» της και να «λύσει» τα μάγια που δημιουργούσαν προβλήματα στις σχέσεις της ή «απειλούσαν» τη ζωή των δικών της.\nΗ «επιχείρηση» των δύο γυναικών ξεκίνησε την περίοδο που πουλήθηκε η κραταιά καπνοβιομηχανία και η Ντονατέλα εισέπραξε ένα μεγάλο ποσό ως μέτοχος αυτής. Κατάφεραν τότε να της αποσπάσουν 3 εκατομμύρια ευρώ πείθοντάς την ότι η πώληση\nήταν «μεταφυσική» και επιτεύχθηκε χάρη στις δυνάμεις της «λευκής\nΩστόσο, η απάτη αποκαλύφθηκε από την ίδια την καθαρίστριά της το 2007, η οποία\nτα έριξε όλα στην συνεργό της. Ο λόγος ήταν ότι η «λευκή μάγος» αποφάσισε να αποχωρήσει, φοβούμενη ότι πλέον θα αποκαλυφθούν, επομένως, θα σταματούσε το «ξεζούμισμα». Ως αποτέλεσμα, η οικιακή βοηθός προσπάθησε να της «πουλήσει» ότι την βοηθούσε, προκειμένου η ίδια να συνεχίσει να της αποσπά χρήματα.\nΗ Ντονατέλα Πόλι όμως αυτή τη φορά δεν πείστηκε. Μετά τη μήνυση που κατέθεσε οι δύο γυναίκες καταδικάστηκαν από το Τριμελές Εφετείο Κακουργημάτων σε 10 χρόνια κάθειρξη η κάθε μία με την «μάγισσα» να παίρνει το δρόμο της φυλακής, καθώς το δικαστήριο δεν της χορήγησε ανασταλτικό στην έφεση. Η υπόθεση θα εκδικαστεί τώρα σε δεύτερο βαθμό στο Πενταμελές Εφετείο.\nPrevious Κορυδαλλός: Θετική στον κορονοϊό εργαζόμενη σε βρεφονηπιακό σταθμό\nNext Γιάννενα: Ομαδικός βιασμός 16χρονου Πακιστανού από ομοεθνείς του


Αργολίδα: Τραγικό τέλος για τα δύο αδέρφια! Εντοπίστηκαν οι σοροί τους! - Ειδήσεις - Athens magazine\nΦωτιά ξέσπασε σε μονοκατοικία στην Αργολίδα και επικρατούσαν στιγμές αγωνίας μέχρι να βρεθούν τα δύο αδέρφια που διέμεναν εκεί!\nΔυστυχώς οι φόβοι επιβεβαιώθηκαν και οι σοροί των δύο αδερφών εντοπίστηκαν, καταπλακωμένες και καμένες από την στεγή της οικίας η οποία κατέρρευσε πριν προλάβουν να φύγουν από το φλεγόμενο σπίτι.\nΗ κατάσβεση της φωτιάς ήταν ιδιαίτερα δύσκολη, καθώς το σπίτι ήταν κλειστό από παντού με λαμαρίνες καθώς πριν από λίγες μέρες τα δύο αδέλφια είχαν πέσει θύματα διάρρηξης.


Crousma: "Γρηγορείτε και οργανώνεστε"\nΑναρτήθηκε από Crousma στις 3:43 μ.μ.\nΑνώνυμος 19 Νοεμβρίου 2010 - 12:26 π.μ.\nΦίλε μου καλή σου μέρα.Πραγματικά ξαφνικά σαν να απέκτησε ξανά νόημα η επέτειος μνήμης του Πολυτεχνείου.\nΕκεί που πήγαινε να πάρει χαρακτήρα πανηγυριώτικο, μην σου πω ότι είχε εξελιχθεί σε κάτι τέτοιο και ταυτόχρονα σε πεδίο δόξης λαμπρό για τους προβοκάτορες και τα τσογλάνια τους μισθοφόρους των "σωμάτων ασφαλείας",ήρθε και έδωσε το πραγματικό νόημα της επετείου.Ένα νόημα που σήμερα κάτω από τις συνθήκες που μας επιβάλουν τα μαντρόσκυλα της ΕΕ και τα ντόπια τσιράκια τους, απαιτεί την μαχητική συσπείρωση των αριστερών δυνάμεων,την κοινή πορεία την κοινή διεκδίκηση της ανατροπής μιας σάπιας κυριαρχίας.Της κυριαρχίας του καπιταλισμού που πια τίποτα δεν μπορεί να το στηρίξει παρά μονάχα ο αφανισμός της εργατικής τάξης ή τουλάχιστον μέρος αυτής.\nΔεν μπορεί,ο λαός,οι εργαζόμενοι θα αντιδράσουμε,θα μπορέσουμε να πάρουμε πίσω την ζωή που μας ανήκει(;)\nΓια να γίνει αυτό ναι,γρηγορείτε και οργανώνεστε.\nΠορτιάτης 19 Νοεμβρίου 2010 - 9:48 π.μ.\nΦίλε μου, πρέπει κάποτε "να μπει το νερό στο αυλάκι" και για το λαϊκό κίνημα!\nΑς αρχίσουμε όπως γράφεις: "να διαμορφωθεί παντού λαϊκό μέτωπο πάλης και αντεπίθεσης για την προστασία των ανέργων, των χαμηλοαμειβόμενων, της λαϊκής οικογένειας. Για την απόκρουση της βάρβαρης αντιλαϊκής πολιτικής."\nΚαι στη συνέχεια: "Για τη ριζική αλλαγή του συσχετισμού δυνάμεων υπέρ της λαϊκής εξουσίας, για δρόμο ανάπτυξης υπέρ του λαού και όχι των μονοπωλίων."\nΚαι βέβαια, επειδή "στους πολέμους οι καιροί ου μενετοί", χρειάζεται να το κάνουμε όσο γίνεται γρηγορότερα και όσο καλύτερα μπορούμε οργανωμένα. Οι μεγάλες διαδηλώσεις, που αναφέρεις, και η ψήφος αποδοκιμασίας στις τελευταίες εκλογές ανοίγουν δρόμους...


Τα οφέλη του περπατήματος στην παραλία\nΤο περπάτημα φέρνει πάντα οφέλη στο σώμα μας, διότι διεγείρει τη ροή του αίματος, που ωφελεί την καρδιά και τα πόδια. Τώρα, υπάρχουν λίγα μέρη τόσο υγιεινά να κάνετε όσο και η παραλία και η άμμος της. Οι καρδιαγγειακές επιδράσεις του περπατήματος πολλαπλασιάζονται όταν το κάνετε στην άμμο ή στο νερό.\nΜπορείτε να περάσετε περισσότερες θερμίδες και να τονώσετε τους μυς . Το περπάτημα στην άμμο απαιτεί περισσότερη προσπάθεια απ 'ότι στην άσφαλτο. Εάν γίνεται τακτικά, η επίδρασή της στους αστραγάλους και τα μοσχάρια σημειώνεται και το υπερβολικό βάρος ελέγχεται περισσότερο.\nΕρεθίζετε καλύτερα την κυκλοφορία σας και αποτρέψτε τις φλεβίτιδες . Αυτό οφείλεται στην επίδραση της κίνησης των κυμάτων στα πόδια και επίσης στην επίδραση του ιωδίου και του νατρίου του νερού που εμποδίζει τη δηλητηρίαση.\nΜειώνετε τον κίνδυνο οστεοπόρωσης . Το βάδισμα γενικά αυξάνει την πυκνότητα των οστών. Και αυτό το αποτέλεσμα πολλαπλασιάζεται στην παραλία όπου, αφενός, χρειάζεται περισσότερη προσπάθεια για περπάτημα και, από την άλλη πλευρά, η έκθεση στον ήλιο βοηθά το σώμα να συνθέσει περισσότερη βιταμίνη D, απαραίτητη για το ασβέστιο να σταθεροποιηθεί στα οστά μας.\nΤο περπάτημα στην παραλία είναι ευεργετικό για το μυαλό. Λογικά δεν έχει το ίδιο "καθησυχαστικό" αποτέλεσμα περπατώντας μέσα από το κέντρο της πόλης καθώς το κάνει με τη θάλασσα ως "σύντροφος". Αλλά από την άλλη πλευρά, εάν περπατάτε ξυπόλητοι στην άμμο, οι κόκκοι σας μασάζ τις εκατοντάδες νευρικές απολήξεις των ποδιών προκαλώντας ευεξία. Αυτές οι νευρικές απολήξεις σχετίζονται με βασικές λειτουργίες ζωής που, σύμφωνα με τους ειδικούς, βελτιώνονται επίσης με το μασάζ.\nΑλλά ποτέ να ξεχνάμε να προστατεύουμε το δέρμα με καλό αντηλιακό. Και αποφύγετε τα θερμικά εγκεφαλικά επεισόδια πιάζοντας πολλά υγρά πριν, κατά τη διάρκεια και μετά το βόλτα στην παραλία.


Αμάσεια: Η κτηνωδία και εξόντωση των Ελλήνων του Πόντου με εντολή του Κεμάλ - ΒΗΜΑ ΟΡΘΟΔΟΞΙΑΣ\nΑμάσεια: Η κτηνωδία και εξόντωση των Ελλήνων του Πόντου με εντολή του Κεμάλ\n03/09/2021 | 14:31\nΕνημερώθηκε: 03/09/2021 14:31:39\nΓΕΝΟΚΤΟΝΙΑ ΠΟΝΤΙΩΝ: Συμπληρώνονται φέτος 100 χρόνια από τις δίκες-παρωδία το καλοκαίρι του 1921, που απετέλεσαν μέρος του αποτρόπαιου σχεδίου των Τούρκων να εξολοθρεύσουν με τις πιο δόλιες μεθοδεύσεις το ελληνικό στοιχείο\nΤο καλοκαίρι του 1921 -μεσούσης της Μικρασιατικής Εκστρατείας- γράφτηκε μια από τις οδυνηρότερες σελίδες στη μακραίωνη ιστορία του ελληνισμού. Οι ελληνορθόδοξες κοινότητες του Πόντου -που επί αιώνες διατηρούσαν αναλλοίωτες τις ρίζες τους στην περιοχή- οδηγήθηκαν στον αφανισμό, αφού υπέστησαν τις πιο άγριες επιθέσεις από τα στίφη του τουρκικού στρατού και υπό την καθοδήγηση του Κεμάλ Ατατούρκ.\nΧατιρόπαρμαν: Ένα ποντιακό έθιμο που συνεχίζεται μέχρι τις μέρες μας\nΠαναγία Σουμελά: Το μοναστήρι που κατέστρεψαν οι Τούρκοι στη γενοκτονία – Πως σώθηκε η εικόνα της Παναγίας\nΟι ανηλεείς διωγμοί των Τούρκων εναντίον των Ελλήνων -που συνοδεύονταν με θανατώσεις, εκτοπίσεις, εμπρησμούς σπιτιών και υφαρπαγή περιουσιών- είχαν ήδη ξεκινήσει από το 1914 επιφέροντας καίρια πλήγματα στην κοινωνική και οικονομική δραστηριότητα του ελληνικού στοιχείου, τα μέλη του οποίου κατείχαν νευραλγικές θέσεις στους μηχανισμούς της έως τότε Οθωμανικής Αυτοκρατορίας.\nΟι Έλληνες διέπρεπαν και αποτελούσαν υπόδειγμα στον τομέα του εμπορίου, των γραμμάτων, του αθλητισμού κ.ά, ενώ φημίζονταν και για τις καινοτόμες και προοδευτικές τους αντιλήψεις.\nΟταν έθεσαν οι ηγέτες των Νεοτούρκων το σχέδιο για τις μαζικές εκκαθαρίσεις του πληθυσμού των Αρμενίων στις αρχές του 1915, από το δολοφονικό τους μένος δεν θα μπορούσε να ξεφύγει και ο ελληνισμός του Πόντου, που διαβιούσε τόσο στα παράλια της Μαύρης Θάλασσας αλλά και στις ορεινές περιοχές του Πόντου. Οι εθνικιστές του Κεμάλ επεδίωκαν να εξοντώσουν κάθε τι που θύμιζε έντονα την ελληνική παρουσία στην ευρύτερη περιοχή. Βασικός τους στόχος ήταν να βγάλουν από τη μέση όλους τους επιφανείς εκπροσώπους της αστικής τάξης των Ελλήνων και να αποκοπεί έτσι ο απλός κόσμος από τα σημεία αναφοράς της εθνικής και κοινωνικής του ταυτότητας.\nΤο τι έμελλε να συμβεί είχε διαφανεί ήδη από τις αρχές του 1920, όταν είχαν σημειωθεί οι πρώτες συλλήψεις στις τάξεις των Ελλήνων. Πριν ακόμη ξεκινήσουν οι δίκες και οι εκτελέσεις των Ελλήνων είχε προηγηθεί τον Μάιο του 1921 η θανάτωση -μετά από φρικτά βασανιστήρια μέσα στην φυλακή- του μαρτυρικού μητροπολίτη Αμασείας Ζήλωνα, κατά κόσμον Ευθύμιου Αγριτέλλη.\nΟ Ζήλων δεν είχε σταματήσει στιγμή να βρίσκεται δίπλα στον ελληνικό πληθυσμό και να τους παροτρύνει με την φράση: «Ξυπνήστε ραγιάδες για να βρείτε την λευτεριά!».\nΛίγες ώρες μετά τον θάνατό του εξαιτίας των τραυμάτων -που ήταν αποτέλεσμα των βασανιστηρίων που υπέστη- οι Τούρκοι πήραν το άψυχο σώμα του και το κρέμασαν σε ένα δέντρο θέλοντας κατ΄ αυτόν τον τρόπο να δημιουργήσουν κλίμα εκφοβισμού ανάμεσα στους Έλληνες.\nΜετά από λίγες ώρες κάποιοι θαρραλέοι Ελληνες περιμάζεψαν τη σορό του και την έθαψαν κρυφά στο προαύλιο του Ι.Ν. της Αγίας Τριάδας.\nΗ εφαρμογή του αποτρόπαιου σχεδίου των Κεμαλιστών προχωρούσε με τον πιο ψυχρό και νοσηρό τρόπο. Χωρίς τον παραμικρό δισταγμό αποφάσισαν οι αφιονισμένοι Τούρκοι να σύρουν σε δίκες τα μέλη της «ελίτ» του ελληνικού στοιχείου, όπου εκεί με τις πιο δόλιες μεθοδεύσεις θα ήταν δυνατόν να πετύχουν την καταδίκη τους.\nΟι εμπνευστές αυτού του σχεδίου θεωρούσαν ότι δεν θα συναντούσαν νομικής φύσεως εμπόδια στον δρόμο τους και ότι με γοργό ρυθμό θα προχωρούσαν στην εξολόθρευση των «απίστων». Το καλοκαίρι του 1921 προχώρησαν με τα κατάλληλα τεχνάσματα στην συγκρότηση των λεγόμενων «Δικαστηρίων της Ανεξαρτησίας», τα οποία κάθε άλλο παρά έδιναν την εγγύηση περί δίκαιων δικών.\nΟι κατηγορίες ήταν βεβαίως με σατανικό τρόπο προκατασκευασμένες και δεν είχαν σχέση με την πραγματικότητα. Στους περισσότερους από τους συλληφθέντες αποδόθηκε η κατηγορία ότι προετοίμαζαν εξέγερση με απώτερο σκοπό την ανεξαρτησία του Πόντου! Ή ότι ήταν έτοιμοι να στραφούν ενόπλως εναντίον των τουρκικών αρχών προκαλώντας αιματοκύλισμα!\nΟι ψυχές χιλιάδων αθώων αναμένουν δικαίωση έναν αιώνα μετά!\nΥπό αυτές τις συνθήκες εκατοντάδες αθώοι άνθρωποι έπαιρναν τον Ιούλιο και τον Αύγουστο του 1921 τον δρόμο προς τον θάνατο, έχοντας ως ενδιάμεσο σταθμό εκείνες τις δίκες-παρωδία. Η ετυμηγορία ήταν γνωστή σε όλους πριν ακόμη ανακοινωθεί από την έδρα: Εις θάνατον δια απαγχονισμού!\nΟι εκτελέσεις έγιναν άμεσα. Η επίσημη λίστα που δημοσιεύτηκε στον τύπο της εποχής ανέφερε 155 ονόματα Ποντίων που εκτελέστηκαν στην κεντρική πλατεία της Αμάσειας από τις 20 Αυγούστου έως τις 21 Σεπτεμβρίου. Ωστόσο με βάση τα στοιχεία που κατά καιρούς έχουν δημοσιοποιηθεί ο πραγματικός αριθμός των νεκρών Ελλήνων πιθανόν να προσεγγίζει τους 500. Ό,τι εκλεκτότερο διέθετε ο πολιτισμός του Πόντου οδηγήθηκε στον όλεθρο: Στο ικρίωμα άφησαν την τελευταία τους πνοή ιεράρχες και απλοί ιερείς, έμποροι, βιοτέχνες, δικηγόροι, πολιτικοί, δημοσιογράφοι, καθηγητές και τόσοι άλλοι, οι οποίοι αποτελούσαν το πλέον ανθηρό κομμάτι ανάμεσα στον ελληνικό πληθυσμό.\nΑπό το τυφλό μένος των Τούρκων δεν γλύτωσαν ούτε και τα μέλη της αθλητικής ομάδας «Πόντος». Δύο μαθητές που αποτελούσαν συγχρόνως και μέλη του συλλόγου συνελήφθησαν και οδηγήθηκαν στις φυλακές της Αμάσειας. Μετά από βασανιστήρια οδηγήθηκαν και αυτοί ενώπιον της αγχόνης.\nΤον Σεπτέμβριο του 1921 καταδικάσθηκαν σε θάνατο ο αρχιμανδρίτης Πλάτων Αϊβαζίδης και άλλα 174 άτομα, τα οποία είχαν συλληφθεί τον Ιανουάριο του 1921. Η ανηλεής εξόντωση του ποντιακού πληθυσμού συνεχίστηκε και το 1923. Άλλη μια γενοκτονία είχε συντελεστεί σε παγκόσμιο επίπεδο. Ένα έγκλημα είχε διαπραχθεί κάτω από τα μάτια του τότε πολιτισμένου κόσμου χωρίς ωστόσο αυτό να καταγγελθεί από τους ισχυρούς του πλανήτη. Τα πάνω από 360.000 ανθρώπινα θύματα αναμένουν ακόμη και σήμερα να αποδοθεί η δικαιοσύνη έστω και έναν αιώνα μετά.\nΕτικέτες: ΓΕΝΟΚΤΟΝΙΑ ΠΟΝΤΙΩΝΚεμάλΠοντιακός ΕλληνισμόςΠόντιοι\nΗ Αίγινα εορτάζει τον Αγιο Νεκτάριο\nΑμερικής Ελπιδοφόρος: Επισκέπτεται την Χίο την επόμενη εβδομάδα


Τρίτη, 01 Δεκεμβρίου 2020 01:49:57 ΜΜ\nΑρχική›Ειδήσεις›Πολιτική›Der Spiegel: Ο παλιός Τσίπρας επέστρεψε!\nΕιδικότερα στο άρθρο επισημαίνεται ότι: «Φαίνεται πως ο παλιός Τσίπρας είναι πίσω: Ο χαρισματικός ρήτορας, που καλλιεργεί την πολεμική διάθεση. Ο Τσίπρας είχε τόση αυτοπεποίθηση την άνοιξη του 2015. Εκείνη την εποχή, πυροδότησε μια μάχη εξουσίας, η οποία κατέληξε με την Ελλάδα να χρεοκοπεί. Από τότε ο πρωθυπουργός ήταν αιχμάλωτος των απαιτήσεων της λιτότητας και των μεταρρυθμίσεων, που η Ελλάδα έπρεπε να συμφωνήσει για το τρίτο πρόγραμμα βοήθειας. Αλλα ο ρόλος του πιστού των δανειστών κούρασε τον Τσίπρα. Ηταν συχνά κυκλοθυμικός, πικραμένος και ανυπόμονος», τονίζει το Der Spiegel.\nΠαράλληλα παραθέτει δύο πιθανά σενάρια της τακτικής Τσίπρα: «Οι πιστωτές να δώσουν τις ευχές τους και να αποδεχθούν ηπιότερα μέτρα λιτότητας. Αυτό θα αυξήσει την δημοτικότητά του και θα του αυξήσουν τις πιθανότητες επανεκλογής. Αν οι δανειστές δεν ''παίξουν'', ο Τσίπρας θα επιδιώξει εκλογές -παρότι ο Τσακαλώτος το αρνήθηκε στο Βερολίνο. Αντί να είναι διστακτικός, θα γίνει ένας σεβαστός αντίπαλος των πιστωτών».


Στην Ελλάδα το νέο Fiat Ducato (+vid) - fiat ducato\nΠραγματοποιήθηκε το επίσημο λανσάρισμα του ανανεωμένου Fiat Ducato.\nΟι περισσότερες αλλαγές πραγματοποιήθηκαν στο εσωτερικό, προς όφελος της άνεσης, της λειτουργικότητας και της ασφάλειας.\nΝέα φωτιστικά σώματα τεχνολογίας full LED και το νέο λογότυπο της μάρκας στη μάσκα.\nΔυνατότητα επαγωγικής φόρτισης smartphone στο εσωτερικό.\nΣύστημα πολυμέσων «U connect» με οθόνη αφής έως και 10 ιντσών και δυνατότητα ασύρματου mirroring.\nΠολυχρηστικότητα προσφέρει η θέση του συνοδηγού με το σύστημα «Eat-and-Work».\nΘύρες USB-A και USB-C, αλλά και παροχή 230V.\nΠολυάριθμοι είναι οι αποθηκευτικοί χώροι χάρη και στη νέα κονσόλα.\nΝέα είναι και τα καθίσματα, τα οποία υπόσχονται πως είναι πιο άνετα και ότι στηρίζουν καλύτερα το σώμα του οδηγού.\nΜε απόδοση 140 και 160 ίππους, οι diesel κινητήρες τεχνολογίας Multijet 3, δίνουν την επιλογή ανάμεσα σε χειροκίνητο κιβώτιο 6 σχέσεων ή το νέο αυτόματο κιβώτιο των 9 σχέσεων.\nΤο νέο Ducatoείναι διαθέσιμο και στην ελληνική αγορά σε εκδόσεις Van, Double-Cab και Chassis με τιμές από 26.800 ευρώ, συμπεριλαμβανομένου Φ.Π.Α.\nΜιας που ουσιαστικά μιλάμε για μια εκτεταμένη ανανέωση, αμετάβλητες παραμένουν οι μεταφορικές δυνατότητες του νέου Ducato.\nΣτην Ελλάδα το νέο Fiat Ducato (+vid)\n12.385 Επισκέψεις στο άρθρο (30/6/2021)\nΔείτε τις εκτεταμένες αλλαγές στο ανανεωμένο Fiat Ducato και μάθετε τις τιμές του best-seller της Fiat Professional στη χώρα μας.\nΜετά από τις πρώτες πληροφορίες, η Fiat Professional αποκάλυψε επισήμως σε μία διαδικτυακή εκδήλωση το νέο Ducato, το μοντέλο που φέτος κλείνει 40 χρόνια επιτυχημένης πορείας και το οποίο πέρυσι αποτέλεσε το πλέον δημοφιλές LCV -ανεξαρτήτως κατηγορίας- στην Ευρώπη με συνολικά 149.000 πωλήσεις, μια επίδοση αυξημένη κατά 8% σε σχέση με το 2019.\nΔείτε το πλήρως ηλεκτρικό, Fiat E-Ducato\nΜιας που ουσιαστικά μιλάμε για μια εκτεταμένη ανανέωση, ο σχεδιασμός του νέου Ducato παραμένει γνώριμος, έχοντας όμως εξελιχθεί με ακόμα πιο δυναμικές γραμμές και στοιχεία όπως τα φωτιστικά σώματα τεχνολογίας full LED. Εκτός από την πιο σύγχρονη εμφάνιση, τα νέα φωτιστικά σώματα προσφέρουν καλύτερη απόδοση κατά 30% σε σχέση με τις συμβατικές λάμπες αλογόνου, ενώ παράλληλα έχουν μειωμένη κατανάλωση ενέργειας. Παράλληλα το νέο Ducato είναι το πρώτο μοντέλο της Fiat Professional που φέρει το νέο λογότυπο της μάρκας στη μάσκα του.\nΑνετο και ασφαλές εσωτερικό\nΣημαντικότερες είναι οι αλλαγές που έχουν λάβει χώρα στο εσωτερικό, όπου το σύστημα εισόδου και εκκίνησης χωρίς κλειδί, το ηλεκτρικό χειρόφρενο και το ηλεκτρικό άνοιγμα της πόρτας του χώρου φόρτωσης, αποτελούν πρακτικές λύσεις που κάνουν πολύ πιο εύκολη την καθημερινότητα του επαγγελματία. Αντίστοιχα, η θέση του συνοδηγού με το σύστημα «Eat-and-Work» προσφέρει την πολυχρηστικότητα που απαιτούν οι έντονοι ρυθμοί εργασίας. Επιπλέον, η θέση αυτόματης φόρτισης, οι θύρες USB-A και USB-C, αλλά και η παροχή 230V, καθιστούν τη σύνδεση και φόρτιση των συσκευών εύκολη και ασφαλή.\nΔείτε το ανανεωμένο Fiat Doblo, στη νέα έκδοση Trekking\nΑξίζει να σημειωθεί, πως οι πολυάριθμοι αποθηκευτικοί χώροι -χάρη και στη νέα κονσόλα-καλύπτουν με άνεση κάθε ανάγκη, ενώ νέα είναι και τα καθίσματα, τα οποία διαθέτουν ειδική σύνθεση ώστε να είναι πιο άνετα και να στηρίζουν καλύτερα το σώμα του οδηγού για μια πιο ανατομική θέση. Το σύνολο συμπληρώνει η πλέον ολοκληρωμένη πρόταση σε επίπεδο συστημάτων πολυμέσων, με το «U connect» να είναι διαθέσιμο με οθόνη αφής έως και 10 ιντσών και να προσφέρει τη δυνατότητα ασύρματου mirroring μέσω Apple CarPlay και AndroidAuto. Τέλος, οι διαθέσιμες υπηρεσίες μέσω της εφαρμογής «FIAT app», επιτρέπουν τον πρακτικό έλεγχο από απόσταση (μέσω smartphone) μιας σειράς λειτουργιών του αυτοκινήτου, όπως π.χ. το κλείδωμα και το ξεκλείδωμα των θυρών, την παρακολούθηση της κατάστασης και των διαδρομών του οχήματος, τη ενεργοποίηση ορίων ταχύτητας και διαδρομών, κ.α.\nΕκτός από τις νέες λύσεις στην καμπίνα, το νέο Ducato κάνει πιο άνετες και ασφαλείς τις διαδρομές χάρη και στην πλέον πλήρη γκάμα συστημάτων ADAS, τα οποία το καθιστούν το πρώτο ελαφρύ επαγγελματικό όχημα που είναι ικανό να προσφέρει αυτόνομη οδήγηση επιπέδου 2. Η λίστα των προηγμένων συστημάτων προσφέρουν -εκτός των άλλων- ενεργό σύστημα διατήρησης της ταχύτητας με λειτουργία Stop&Go, σύστημα διατήρησης της πορείας, αυτόματο φρενάρισμα, αναγνώριση σημάτων κυκλοφορίας, κ.α.\nΟι τιμές του νέου Fiat Ducato\nΗ συνολική αναβάθμιση του μοντέλου περιλαμβάνει και την εφαρμογή κινητήρων προδιαγραφών Euro 6D-Final για ακόμα μεγαλύτερη αποδοτικότητα. Με απόδοση 140 και 160 ίππους, οι diesel κινητήρες τεχνολογίας Multijet 3, δίνουν την επιλογή ανάμεσα σε χειροκίνητο κιβώτιο 6 σχέσεων ή το νέο αυτόματο κιβώτιο των 9 σχέσεων.\nΔείτε τις τιμές όλων των LCV της Fiat Professional\nΣημειώνεται, πως το νέο Ducato είναι διαθέσιμο και στην ελληνική αγορά σε εκδόσεις Van, Double-Cab και Chassis με τιμές από 26.800 ευρώ συμπεριλαμβανομένου Φ.Π.Α, μια τιμή που περιλαμβάνει την προωθητική ενέργεια της Fiat Professional. Όπως και τα υπόλοιπα μοντέλα της ιταλικής μάρκας, προσφέρεται με ένα πλήρες πακέτο προνομίων που περιλαμβάνει άτοκο πρόγραμμα χρηματοδότησης, 5ετη εργοστασιακή εγγύηση με ισχύ έως 200.000 χλμ. και αντίστοιχης διάρκειας δωρεάν υπηρεσία οδικής βοήθειας.\nΣας αφήνουμε με το βίντεο της παρουσίασης του Fiat Ducato, στην οποία συμμετείχε η βραβευμένη με Αστέρια Michelin, Σεφ, Cristina Bowerman:


Το πολλά υποσχόμενο μέλλον της εξωσωματικής γονιμοποίησης - Ειδήσεις - νέα - Το Βήμα Online\nΤο πολλά υποσχόμενο μέλλον της εξωσωματικής γονιμοποίησης\nΟι μέθοδοι, η φαρμακευτική αγωγή και οι νεότερες εξελίξεις στην υποβοηθούμενη αναπαραγωγή\nΤο μεγαλύτερο επίτευγμα της υποβοηθούμενης αναπαραγωγής υπήρξε η γέννηση της Louise Brown το 1978. Ηταν το αποτέλεσμα πολλών προσπαθειών από τους Edwards & Steptoe να επιτύχουν κύηση με εξωσωματική γονιμοποίηση. Από τότε ακολούθησε ραγδαία ανάπτυξη των τεχνικών υποβοηθούμενης αναπαραγωγής, με απώτερο σκοπό να γίνει η θεραπεία της υπογονιμότητας πιο αποτελεσματική και πιο προσιτή για τα περισσότερα ζευγάρια.\nΤο παρόν και το μέλλον της εξωσωματικής γονιμοποίησης είναι πολλά υποσχόμενο για τα ζευγάρια που αντιμετωπίζουν προβλήματα υπογονιμότητας, για τα οποία δεν είναι εφικτή η θεραπευτική αντιμετώπιση των παραγόντων που εμποδίζουν τη δημιουργία οικογένειας, αλλά και για εκείνες τις γυναίκες που για προσωπικούς, ιατρικούς ή επαγγελματικούς λόγους αναγκάζονται να καθυστερήσουν τη μητρότητα.\nΟ υπερηχογραφικός έλεγχος της ωορρηξίας αποτελεί την απλούστερη μέθοδο υποβοηθούμενης αναπαραγωγής. Στο πλαίσιο αυτής ο ειδικός συστήνει στο ζευγάρι προγραμματισμένες επαφές ανάλογα με τις ημέρες πιθανής ωοθυλακιορρηξίας – κατά την περίοδο του κύκλου των γυναικών που κρίνεται ως η πιο γόνιμη, δεδομένου ότι τότε απελευθερώνεται το ωάριο από την ωοθήκη. Σε περιπτώσεις που διαπιστώνεται διαταραχή του κύκλου της γυναίκας (π.χ. εξαιτίας πολυκυστικών ωοθηκών) είναι δυνατή η πρόκληση ωοθυλακιορρηξίας μέσω φαρμακευτικής αγωγής. Η μέθοδος αυτή συστήνεται σε γυναίκες που δεν έχουν φυσιολογικό κύκλο, χωρίς ωστόσο να εμφανίζουν κανένα άλλο παθολογικό αίτιο υπογονιμότητας.\nΤο πρώτο στάδιο είναι η συλλογή δείγματος σπέρματος, το οποίο επεξεργάζεται στο εργαστήριο σε καλλιεργητικό υγρό, ώστε να γίνει η επιλογή των καλύτερων ποιοτικά σπερματοζωαρίων (με καλή κινητικότητα). Στη συνέχεια και μέσω ειδικού καθετήρα το σπέρμα εγχέεται στη μητρική κοιλότητα. Η διαδικασία της ενδομήτριας σπερματέγχυσης συνδυάζεται συχνά με ήπια φαρμακευτική διέγερση των ωοθηκών για μεγαλύτερη επιτυχία της μεθόδου. Κατά κανόνα συστήνεται η τεχνική της ενδομήτριας σπερματέγχυσης σε περιπτώσεις ανδρικού παράγοντα. Επιπλέον, εφαρμόζεται και σε περιπτώσεις όπου ο λόγος της υπογονιμότητας παραμένει άγνωστος.\nΚατά την τεχνική της κλασικής IVF ώριμα ωάρια αναρροφώνται από ωοθήκες αφού προηγουμένως έχει γίνει διέγερση των ωοθηκών με ωορρηκτικά φάρμακα. Η ωοληψία πραγματοποιείται με διακολπική υπερηχογραφική καθοδήγηση. Στη συνέχεια το σπέρμα και τα ωάρια γονιμοποιούνται εκτός σώματος, στο εργαστήριο, και ειδικότερα σε τρυβλία (ειδικό πιατάκι). Στη συνέχεια τα έμβρυα που θα προκύψουν μεταφέρονται εντός της ενδομητρίου κοιλότητας διά μέσου του τραχήλου. Δεκατέσσερις ημέρες μετά την εμβρυομεταφορά γίνεται το τεστ εγκυμοσύνης (ή μέτρηση της β-hCG).\nΠρόκειται για παραλλαγή της IVF και χρησιμοποιείται κυρίως σε περιπτώσεις ανδρικής υπογονιμότητας. Με ειδικούς μικροχειριστές και με μικροσκοπικό έλεγχο ένα σπερματοζωάριο τοποθετείται, διά μέσου της διαφανούς ζώνης, μέσα στο κυτταρόπλασμα του ωοκυττάρου. Τα ποσοστά κυήσεων με την ICSI είναι παραπλήσια με αυτά της IVF για άλλα αίτια υπογονιμότητας. Σε περιπτώσεις ανδρών με αζωοσπερμία, τα σπερματοζωάρια λαμβάνονται μηχανικά από τους όρχεις ή τις επιδιδυμίδες.\nΕνδοσαλπιγγική Μεταφορά Γαμετών\n(Gamete Intrafallopian Transfer)\nΗ τεχνική αυτή είναι παρόμοια με την IVF στο γεγονός ότι η ωοληψία γίνεται μετά τη διέγερση των ωοθηκών με γοναδοτροπίνες και χρησιμοποιείται σε περιπτώσεις ανεξήγητης ή ιδιοπαθούς υπογονιμότητας, ενώ θα πρέπει να αποφεύγεται σε περιπτώσεις σαλπιγγικού παράγοντα. Ομως, αντίθετα με την IVF, η γονιμοποίηση και η πρώιμη εμβρυϊκή ανάπτυξη δεν πραγματοποιούνται στο εργαστήριο. Τα ωάρια και τα σπερματοζωάρια τοποθετούνται μέσα στον ωαγωγό (σάλπιγγα) διά μέσου του κωδωνικού άκρου, με τη βοήθεια ενός λεπτού καθετήρα (πραγματοποιείται κυρίως με λαπαροσκόπηση).\nΑξίζει να σημειωθεί ότι εφαρμοζόταν κυρίως τη δεκαετία του ’80 και στις αρχές του ’90, αλλά καθώς οι τεχνικές του εργαστηρίου βελτιώθηκαν και αναπτύχθηκαν η IVF κέρδισε έδαφος έναντι της GIFT. Σε γενικές γραμμές, η GIFT είναι πιο επεμβατική τεχνική, παρέχει ελάχιστες διαγνωστικές πληροφορίες και απαιτεί τη μεταφορά περισσότερων των δύο ωαρίων με σκοπό την επίτευξη ικανοποιητικών ποσοστών κυήσεων. Αυτό όμως αυξάνει και την πιθανότητα πολύδυμων κυήσεων, οι οποίες πλέον θεωρούνται επιπλοκή της εξωσωματικής γονιμοποίησης. Επομένως, η κυριότερη ένδειξη για τη χρήση της τεχνικής GIFT είναι η παράκαμψη θρησκευτικών και ηθικών ανησυχιών σχετικά με την πραγματοποίηση της γονιμοποίησης σε συνθήκες εργαστηρίου και όχι στο ανθρώπινο σώμα.\nΕνδοσαλπιγγική Μεταφορά του Ζυγωτή\n(Ζygote Intrafallopian Transfer)\nΠρόκειται για ακόμα μια παραλλαγή της IVF, όπως και η GIFT. Στην περίπτωση αυτή δεν τοποθετείται έμβρυο εντός της ενδομητρίου κοιλότητας αλλά ζυγωτό (το κύτταρο έπειτα από την ένωση του ωαρίου και του σπερματοζωαρίου, από το οποίο μπορεί να προκύψει το έμβρυο) μέσα στη σάλπιγγα με λαπαροσκόπηση. Αν και η σάλπιγγα προσφέρει το ιδανικό περιβάλλον για να υποστηρίξει την πρώιμη εμβρυϊκή ανάπτυξη, γεγονός στο οποίο βασίστηκε και η θέσπιση της τεχνικής αυτής, οι σύγχρονες συνθήκες στα εργαστήρια εξωσωματικής και η ανάπτυξη νέων καλλιεργητικών μέσων έχουν εξαλείψει τα πλεονεκτήματα αυτά. Επομένως, η τεχνική ZIFT χρησιμοποιείται πλέον μόνο σε περιπτώσεις κατά τις οποίες η εμβρυομεταφορά εντός της ενδομητρικής κοιλότητας, διά μέσου του τραχήλου, δεν είναι εφικτή.\nH τεχνική αυτή χρησιμεύει στην αναγνώριση γενετικών ανωμαλιών στα ωάρια ή στα έμβρυα, πριν μεταφερθούν εντός της μήτρας. Επομένως, ο κίνδυνος για μετάδοση κληρονομικών ασθενειών, όπως η μεσογειακή αναιμία και η κυστική ίνωση, αποτελεί ισχυρή ένδειξη για την εφαρμογή της PGD. Αλλες ενδείξεις αποτελούν οι καθ’ έξιν αποβολές, η προχωρημένη ηλικία της μητέρας και οι πολλαπλοί αποτυχημένοι κύκλοι εξωσωματικής γονιμοποίησης.\nΚατά την τεχνική αυτή, πραγματοποιείται αφαίρεση κυττάρων από το αναπτυσσόμενο έμβρυο, όταν αυτό ξεπεράσει το στάδιο των 6-8 κυττάρων. Η χρονική αυτή στιγμή επιτρέπει την ανάλυση τόσο των πατρικών όσο και των μητρικών γονιδίων, καθώς το έμβρυο μέχρι και το στάδιο των 2 κυττάρων εκφράζει μόνο τα γονίδια που προέρχονται από τη μητέρα. Τα βλαστομερίδια που λαμβάνονται αναλύονται στο εργαστήριο και επιλέγονται για εμβρυομεταφορά μόνο τα υγιή έμβρυα.\nΗ μέθοδος αυτή αφορά την ωρίμαση ωαρίων στο εργαστήριο και απευθύνεται κυρίως σε γυναίκες με σύνδρομο πολυκυστικών ωοθηκών (PCOS). Συγκεκριμένα, συλλέγονται με ειδικές βελόνες 1 έως 5 ωάρια, όταν αυτά ακόμη βρίσκονται στην αρχή της ανάπτυξής τους (10-12 χιλιοστά). Τα ωάρια αυτά, καθώς τη στιγμή της λήψης τους είναι ανώριμα, θα ωριμάσουν έξω από το σώμα της γυναίκας, μέσα σε ειδικά καλλιεργητικά μέσα, με ουσίες όπως η αυξητική ορμόνη, η προλακτίνη, οι γοναδοτροπίνες FSΗ και LH κ.ά. Μετά την ωρίμαση των ωαρίων, οι διαδικασίες γονιμοποίησής τους είναι ίδιες με αυτές που ακολουθούνται σε έναν συνηθισμένο κύκλο υποβοηθούμενης αναπαραγωγής.\nΗ χρήση φαρμάκων έχει αποδειχθεί ότι αυξάνει τα ποσοστά επιτυχίας της εξωσωματικής γονιμοποίησης, καθώς παράγονται περισσότερα από ένα ωάρια, με αποτέλεσμα να αυξάνεται και η πιθανότητα καλής ποιότητας εμβρύων. Ειδικότερα, τα ωοθυλακιορρηκτικά φάρμακα παρεμβαίνουν σε διαφορετικά επίπεδα του υποθαλαμο-υποφυσιακο-ωοθηκικού άξονα. Ετσι, η παρέμβαση των αντιοιστρογόνων γίνεται στον υποθάλαμο και των γοναδοτροπινών στην ωοθήκη.\nΗ υπερηχογραφική παρακολούθηση και ο ορμονικός προσδιορισμός επιτρέπουν τον έλεγχο του τελευταίου σταδίου της ανάπτυξης των ωοθυλακίων που συνίσταται στη στρατολόγηση και στην επιλογή του επικρατούντος ωοθυλακίου. Η μέτρηση της οιστραδιόλης (Ε2), της ωχρινοτρόπου ορμόνης (LΗ) και της προγεστερόνης (Ρ) επιτρέπει την προσαρμογή της θεραπευτικής δόσης σε καθημερινή βάση,\nΕιδικότερα τα φάρμακα που χρησιμοποιούνται είναι τα εξής:\n• Κιτρική Κλομιφένη: Η θεραπεία μπορεί να ξεκινήσει από τη 2η μέχρι και την 5η ημέρα του κύκλου και συνεχίζεται για συνολικά 5 ημέρες.\n• Γονοδοτροπίνες: Στόχος είναι η βελτίωση της ωοθηκικής λειτουργίας. Οι διαθέσιμες ανθρώπινες γοναδοτροπίνες (hMG) διαφέρουν ανάλογα με την προέλευσή τους (εμμηνοπαυσιακές ή ανασυνδυασμένες) και από την παρουσία ή απουσία της δράσης της LH. Tα σχήματα εξατομικεύονται ανάλογα με την απάντηση της κάθε γυναίκας, αλλά συνήθως η χορήγηση ξεκινάει από την 3η ημέρα σε κύκλο 28 ημερών.\n• GnRH αγωνιστές: Εμποδίζουν την αιχμή της LH ελαττώνοντας το ποσοστό των ακυρούμενων κύκλων, βελτιώνοντας παράλληλα την ωοθηκική ανταπόκριση, ειδικά σε πτωχές απαντήτριες (poor responders). Τα πρωτόκολλα που χρησιμοποιούνται είναι το μακρύ, το βραχύ και το υπερβραχύ.\n• GnRH ανταγωνιστές: Ανταγωνίζονται τη φυσική GnRH σε επίπεδο υποδοχέων, δεσμεύοντας τα γοναδοτρόπα κύτταρα της υπόφυσης. Η ανασταλτική δράση καταγράφεται λίγες ώρες μετά την έναρξη της χορήγησης, απουσιάζει η αρχική διεγερτική δράση (flare up), ενώ η δράση του φαρμάκου σταματά λίγες ώρες μετά το πέρας της χορήγησής του.\nΥποβοηθούμενη Αναπαραγωγή και κίνδυνος καρκινογένεσης\nΣύμφωνα με το Εθνικό Αντικαρκινικό Ινστιτούτο του Maryland των Ηνωμένων Πολιτειών, το 2012 επί 67.000 γυναικών που υποβλήθηκαν σε θεραπεία Εξωσωματικής Γονιμοποίησης η θεραπεία αυτή δεν αύξησε τα ποσοστά καρκίνου μαστού, τραχήλου και ενδομητρίου μήτρας. Επίσης σε σουηδική μελέτη οι γυναίκες που τεκνοποίησαν μετά από Εξωσωματική Γονιμοποίηση είχαν στατιστικά χαμηλότερα ποσοστά ενδοεπιθηλιακής νεοπλασίας του τραχήλου της μήτρας – πιθανώς λόγω χαμηλών ποσοστών HPV λοίμωξης.\nΣε μεταανάλυση μεγάλου αριθμού γυναικών (1.554,332) του Πανεπιστημίου Uppsala προέκυψε ότι: Η φαρμακευτική διέγερση των ωοθηκών για Εξωσωματική Γονιμοποίηση δεν φαίνεται να έχει αρνητικές επιπτώσεις, και ιδιαίτερα στον καρκίνο του μαστού. Ο Huberto Scoccia από το Πανεπιστήμιο του Illinois στο Σικάγο, σε δημόσια ανακοίνωση πολυκεντρικής αναδρομικής μελέτης (αριθμός=12,193) που χρηματοδοτήθηκε από τα Εθνικά Ινστιτούτα Υγείας των ΗΠΑ, τόνισε ότι «καμία σχέση δεν διαπιστώθηκε μεταξύ φαρμάκων γονιμότητας και καρκίνου του μαστού, των ωοθηκών και της μήτρας».\nΝέες τεχνικές και εξελίξεις στην αντιμετώπιση της υπογονιμότητας\nΓια την ακρίβεια, φαίνεται ότι το ερευνητικό εύρος για την αντιμετώπιση της υπογονιμότητας είναι ανεξάντλητο, αν αναλογιστεί κανείς ότι τα τελευταία χρόνια γίνεται προσπάθεια ακόμα και για τη δημιουργία τεχνητού σπέρματος ή ωαρίου (δηλαδή, γαμέτες) στο εργαστήριο. Στόχος είναι σωματικά κύτταρα να μπορούν εξ ολοκλήρου να αναπρογραμματιστούν καλλιεργούμενα σε κυτταρικές σειρές και στη συνέχεια να μπορεί να τοποθετηθεί ο πυρήνας τους μέσα σε αδρανοποιημένα ωάρια. Προσφάτως προπυρήνας και κυτταρόπλασμα με στοιχεία μιτοχονδριακά έχουν τοποθετηθεί σε αδρανοποιημένο ωάριο και το ωάριο αυτό παρουσιάζει λειτουργικώς φυσιολογική έκφραση των μιτοχονδρίων. Με βάση τα σημερινά δεδομένα δεν αποτελεί καθιερωμένη θεραπεία γονιμότητας, ούτε αναγνωρισμένη μέθοδο ιατρικώς υποβοηθούμενης αναπαραγωγής.\nΟ καθηγητής κ. Δ. Λουτράδης είναι διευθυντής Κλινικής ΕΚΠΑ, ΓΝΑ «Αλεξάνδρα»\nκαι πρόεδρος της Ελληνικής Μαιευτικής Γυναικολογικής Εταιρείας.


ΛΕΥΤΕΡΙΑ: Εγγραφο-βόμβα από τον Συνήγορο του Πολίτη: Παράνομες οι μειώσεις στις επικουρικές\nΕγγραφο-βόμβα από τον Συνήγορο του Πολίτη: Παράνομες οι μειώσεις στις επικουρικές\nΟ Συνήγορος του Πολίτη σε έγγραφό του με ημερομηνία 28 Μαρτίου προς το υπουργείο Εργασίας, το...\nΕΤΕΑ και το Μετοχικό Ταμείο Πολιτικών Υπαλλήλων αναφέρει ότι οι μειώσεις των νόμων 4093/2012 επί του αθροίσματος των συντάξεων άνω των 1.000 ευρώ και του 3986/2011 στις επικουρικές άνω των 300 ευρώ επιβάλλονται με λάθος τρόπο και σε ανύπαρκτα ποσά, τονίζοντας ότι τα ποσά που έχουν «κρατηθεί παρανόμως» λόγω εσφαλμένων υπολογισμών θα πρέπει να επιστραφούν αναδρομικά στους συνταξιούχους, όπως γράφει ο Ελεύθερος Τύπος.\nΌπως προκύπτει υπάρχουν περιπτώσεις στις οποίες οι μειώσεις που επιβάλλονται βάσει του νόμου του 2011 σε επικουρικές συντάξεις που έχουν επανυπολογιστεί είναι διπλάσιες και τριπλάσιες σε σχέση με αυτές πριν από τον επανυπολογισμό.\nΣυγκεκριμένα στο έγγραφό του ο Συνήγορος του Πολίτη αναφέρεται στις περιπτώσεις δύο συνταξιούχων:\nΣτο ίδιο έγγραφο ο ΣτΠ αποκαλύπτει ότι το ΕΤΕΑ υποστηρίζει πως «η διαφοροποίηση του ποσού κράτησης του ν. 3986/2011 στην επικουρική σύνταξη οφείλεται σε συμπληρωματικές οδηγίες που έλαβαν η ΗΔΙΚΑ και το ΕΤΕΑ από το υπουργείο Εργασίας σχετιά με την εφαρμογή των διατάξεων του ν. 4387/16 στις επανυπολογιζόμενες επικουρικές συντάξεις με ισχύ από τον Σεπτέμβριο του 2016 και εφεξής».


Η εξαφάνιση των μεγάλων δεινοσαύρων ξεκίνησε πριν τη σύγκρουση του αστεροειδούς - Newsbeast\nΗ εξαφάνιση των μεγάλων δεινοσαύρων ξεκίνησε πριν τη σύγκρουση του αστεροειδούς\nΝέα στοιχεία είδαν το φως της δημοσιότητας\nΝέα δεδομένα προκύπτουν όσον αφορά την εξαφάνιση των δεινοσαύρων.\nΜπορεί να γνωρίζουμε ότι η πρόσκρουση ενός μεγάλου αστεροειδούς πριν από 66 εκατ. χρόνια δημιούργησε τις συνθήκες για τον αφανισμό τους, όμως μία νέα έρευνα του National Center for Scientific Research της Γαλλίας, υποστηρίζει πως οι μεγάλοι δεινόσαυροι βρισκόντουσαν ήδη στα πρόθυρα της εξαφάνισης πολύ πριν την πρόσκρουση του αστεροειδούς.\nΗ ομάδα ανέλυσε 1.600 απολιθώματα για να εκτιμήσει την ταξινόμηση και τους ρυθμούς εξαφάνισης έξι κύριων οικογενειών δεινοσαύρων, τα Αγκυλοσαύρια, τις Κερατοψίδες, τις Αδροσαυρίδες, τις Δρομεοσαυρίδες, τις Τροοδοντίδες και τις Τυραννοσαυρίδες. Βρήκε λοιπόν πως η βιοποικιλότητα σε αυτά τα είδη είχε αρχίσει να μειώνεται 10 εκατομμύρια χρόνια πριν την πρόσκρουση του αστεροειδούς και προτείνουν πως η μείωση οφείλεται στους αυξημένους ρυθμούς εξαφάνισης παλαιότερων ειδών που δεν είχαν τις εξελικτικές ικανότητες να προσαρμοστούν στις περιβαλλοντικές συνθήκες που άλλαζαν.\nΟικολογικοί και φυσικοί παράγοντες δείχνουν ένα όλο και πιο ψυχρό κλίμα ως τον υπεύθυνο της μείωσης των ειδών των δεινοσαύρων στα τέλη της Κρητιδικής περιόδου. Οι μειωμένες θερμοκρασίες επηρέασαν ιδιαίτερα τους μεγάλους δεινόσαυρους, οι οποίοι χρειαζόντουσαν ζεστό κλίμα για να κρατούν σταθερή τη θερμοκρασία του σώματός τους.\nΗ έρευνα δείχνει πως είδη που μπορέσαν να προσαρμοστούν στις νέες συνθήκες ξεπέρασαν παραδοσιακούς ανταγωνιστές τους. Για παράδειγμα τα δόντια των Αδροσαυρίδων δείχνουν πως μπορούσαν να φάνε μεγαλύτερη ποικιλία φυτών από άλλα είδη.\nΗ μελέτη που δημοσιεύτηκε στο Nature Communications δεν εντοπίζει τους ακριβείς οικολογικούς μηχανισμούς που οδήγησαν στην παγκόσμια πτώση των θερμοκρασιών, υποστηρίζει όμως πως οι μακροπρόθεσμες αλλαγές στο περιβάλλον οδήγησαν σε εξαφάνιση αρκετά είδη. Συμφωνεί πως ο αστεροειδής έπαιξε ένα τεράστιο ρόλο, αλλά η εξαφάνιση των δεινοσαύρων δεν μπορεί να αποδοθεί αποκλειστικά σε αυτόν.\nΣάκης Αρναούτογλου για καύσωνα: Οι περιοχές στην Αττική με την περισσότερη ζέστη αλλά και δροσιά τη νύχτα\nΜαρουσάκης – καύσωνας: Ίσως ακολουθήσουν βίαια καιρικά φαινόμενα\nΕξοικονομώ: Τι επιδοτεί το νέο πρόγραμμα – Οι πέντε παρεμβάσεις


ΣΗΜΕΡΑ ΚΥΡΙΑΚΗ ΣΤΗΝ ΧΕΡΣΟΝΗΣΟ Η ΘΕΑΤΡΙΚΗ ΠΑΡΑΣΤΑΣΗ Ο ΜΙΚΡΟΣ ΠΡΙΓΚΙΠΑΣ - Κρήτη πόλεις και χωριά\nHome 0001 - ΝΟΜΟΣ ΗΡΑΚΛΕΙΟΥ ΣΗΜΕΡΑ ΚΥΡΙΑΚΗ ΣΤΗΝ ΧΕΡΣΟΝΗΣΟ Η ΘΕΑΤΡΙΚΗ ΠΑΡΑΣΤΑΣΗ Ο ΜΙΚΡΟΣ ΠΡΙΓΚΙΠΑΣ\nΣΗΜΕΡΑ ΚΥΡΙΑΚΗ ΣΤΗΝ ΧΕΡΣΟΝΗΣΟ Η ΘΕΑΤΡΙΚΗ ΠΑΡΑΣΤΑΣΗ Ο ΜΙΚΡΟΣ ΠΡΙΓΚΙΠΑΣ\nΣτην αίθουσα εκδηλώσεων του 2ου Δημοτικού Σχολείου Λιμ. Χερσονήσου.\nΣήμερα Κυριακή, 08 Μαΐου και ώρα 20.00, στην αίθουσα εκδηλώσεων του 2ου Δημοτικού Σχολείου Λιμ. Χερσονήσου. Το Δίκτυο Φορέων Δήμου Χερσονήσου (ΚΟΙΠΟΔΙ) σε συνεργασία με τον Φιλωνίδειο Εξωραϊστικό Σύλλογο φιλοξενούν την Θεατρική Ομάδα του Πολιτιστικού Συλλόγου Βενεράτου, που θα παρουσιάσει την παράσταση "Ο ΜΙΚΡΟΣ ΠΡΙΓΚΗΠΑΣ" του Α.ν.Σ. Εξυπερυ δωρεάν στο κοινό του Δήμου Χερσονήσου,\nΗ εκδήλωση είναι υπό την αιγίδα του Δήμου Χερσονήσου.\nΣΥΝΤΕΛΕΣΤΕΣ Συγγραφέας Αντουαν ντε Σαιντ-Εξυπερύ\nΠεταλούδα Χριστίνα Μαραγκάκη Αφηγητής Χάρης Σπινθάκης Μικρκός Πρίγκιπας Μαρία Αθανασάκη Αεροπόρος Σπύρος Σφακιανάκης Τριαντάφυλλο Χριστίνα Μαραγκάκη Μεταναστευτικά πολιά Ιωάννα Οικονομάκη Μαργαριτα Σταυρουλάκη Μαρια Σταυρουλάκη Νίκη Σωμαράκη. Βασιλιάς Ευθύμης Ανδρώνης Γεροποντικός Μαρίνος Πρεβελιανάκης Ματαιόδοξη Κατερίνα Μουλακάκη Μπεκρής Νίκος Ποτηράκης Φανακόρος Θέμης Σπινθάκης Επιχειρηματίας Βαγγέλης Μαραγκάκης Γεωγράφος Αποστόλης Παπαδάκης Φίδι Κατερινα Τσίγκα Λουλούδι της ερήμου Πόπη Φασουλάκη Αλεπού Στέλιος Ξενάκης Κήπος με τριαντάφυλλα Δήμητρα Ξενάκη Ελένη Ξενάκη Αργυρώ Μαρτίνη Στάχυα Μανώλης Μανουσάκης Κατερίνα Πρικάκη και Νάσια Μπουμπουράκη Κλειδούχος Θανάσης Μαρτίνης Τρένα Γιώργος Γραμματικάκης, Μιχάλης Νικολούδης, Γιάννης Ξενάκης, Ζαχαρίας Σταυρουλάκης. Έμπορος Γιώργος Πανταζής Υποβολέας Νίκη Ψαλιδάκη\nΤο σημείωμα της ερασιτέχνισσας Σκηνοθέτριας Η δημιουργικότητα και τα όνειρα είναι εκείνα που μας κρατούν Ζωντανούς, γιατί αφυπνίζουν την ψυχή μας. Όταν κανείς δίνει την ψυχή του γίνεται ευάλωτος. Όμως όλος αυτός ο ερασιτεχνικός θίασος του Πολιτιστικού Συλλόγου του Βενεράτου <Απόλλων>, με τους τόσους διαφορετικούς χαρακτήρες και τη στήριξη του συλλόγου, δε φοβήθηκε να γίνει ευάλωτος, δίνοντας την ψυχή του, για να με βοηθήσει να μετατρέψω ένα όνειρο σε πραγματικότητα. Ένα βιβλίο σε παράσταση. Κάποιες λέξεις σε δρώμενα. Ένα μεγάλω ευχαριστώ, από τα βάθη της καρδιάς μου, δεν ξέρω αν θα ήταν ποτέ αρκετό... Ανέχτηκε τις ιδιοτροπίες μου και έμαθε ότι δεν μπορούμε να ζητάμε από κάποιον κάτι περισσότερο από αυτό που μπορεί να μας προσφέρει. Έμαθε ότι είναι πολύ δίσκολο να κρίνεις τον εαυτό σου, γιατί για να αναγνωρίσεις τα λάθη σου χρειάζεται σθένος και μεγαλείο ψυχής! Δε βλέπει κανείς παρά μονάχα με την καρδιά. Ότι είναι σημαντικό δεν το βλέπουνε τα μάτια. Είμαι υπεύθυνη για την ομάδα μου... .\nΓια τον Α.Ν.Σ.Εξυπερύ Ο Αντουάν ντε Σαιντ-Εξυπερύ γεννήθηκε στη Λυών στις 29 Ιουνίου 1900. Έκανε τις προκαταρκτικές του σπουδές στην Ελβετία, καθώς και στο Παρίσι, προετοιμάζοντας τις εισαγωγικές του εξετάσεις στην Ναυτική Σχολή. Αποτυχαίνοντας στα προφορικά, αποφασίζει να ακολουθήσει την Σχολή Καλών Τεχνών. Στα 1921 υπηρετεί τη θητεία του στην Αεροπορία. Μαθαίνει να πιλοτάρει και αυτό καθορίζει πια την καριέρα του. Μετά το στρατιωτικό του κάνει διάφορα επαγγέλματα. Στα 1925 αρχίζει να γράφει το πρώτο του μυθιστόρημα, που διαδραματίζεται στον χώρο της αεροπορίας. Στα 1926 προσλαμβάνεται σαν πιλότος στη Λατεκερ, αεροπορική εταιρία που μεταφέρει το ταχυδρομείο από την Τουλουζ στο Ντακαρ. Κατόπιν, γίνεται προϊστάμενος στο Πορ-Ζουμπί. Επιχειρεί , χωρίς επιτυχία, να σπάσει το ρεκόρ πτήσης μεταξύ Παρισίου και Σαϊγκον στα 1935, ενώ στα 1938 προσπαθεί να συνδέσει τη Νέα Υόρκη με τη Γη του Πυρός. Στην προσπάθεια του αυτή, τραυματίζεται σοβαρά και περνά πολλούς μήνες στη Νέα Υόρκη ώσπου να αναρρώσει. Τότε (1939) εκδίδεται η <Γη των Ανθρώπων> που παίρνει το μεγάλο Βραβείο Μυθιστορήματος της Γαλλικής Ακαδημίας. Ξεσπά ο Δεύτερος Παγκόσμιος Πόλεμος. Στη διάρκειά του, εκδίδονται τρία από τα βιβλία του, <πολεμικός πιλότος>, <Γράμμα σε έναν Όμηρο> και <ο Μικρός Πρίγκιπας>. Παρόλο που έχει ξεπεράσει το όριο ηλικας επιμένει να αναλαμβάνει διάφορες αποστολές. Στις 31 Ιουλίου 1944 απογειώνεται για την Κορσική. Δε θα ξαναγυρίσει ποτέ! .


Γαβαλάς για «Μπούχα» και συσσίτια: «Όλοι στην ίδια ομάδα!» (photo) - Ποδόσφαιρο - gavros.gr\nΓαβαλάς για «Μπούχα» και συσσίτια: «Όλοι στην ίδια ομάδα!» (photo)\nΠαρασκευή, 5 Μαρτίου 2021 - 12:40\nΟ Ανδρέας Μπουχαλάκης μάγεψε ποδοσφαιρικά και ο Θρύλος μάγεψε… φιλανθρωπικά! Ο Διευθυντής Επικοινωνίας του Ολυμπιακού, με μία ανάρτηση η οποία αναδεικνύει το ποδοσφαιρικό και φιλανθρωπικό μεγαλείο, έγραψε για την ευφυΐα του Ανδρέα, την πρόκριση και τις υποχρεώσεις που συνεχίζονται. Αλλά και για την προσφορά της ΠΑΕ, στα συσσίτια της Θεσσαλονίκης.\nΠοδοσφαιρική ευφυΐα… (videos)\nΒρίσκουμε συνέχεια μπροστά μας τα λόγια του Μαρτίνς. «Top class παίκτης ο Μπουχαλάκης, πρέπει να μείνει εδώ», είχε πει…\nΑποφασισμένος να διατηρήσει τις παοκτζήδικες παραδόσεις, ο Ιβάν!\nΑφουγκράζεται τις ανησυχίες των οπαδών της ομάδας του και κινείται ανάλογα!\nΟ «χασάπης» του Μολινό, μαζί με τον Γκιλ, στην Τούμπα! (video)\nΤον θυμάστε; Ο Πολωνός Μαρτσίνιακ, που… αποθέωνε, η παοκτζίδικη προπαγάνδα, όταν είχε… σφάξει τον Ολυμπιακό, στο ματς-ρεβάνς του Γιουρόπα, με τη Γουλβς!\nΚαραντώνης: 'Η του ύψους ή του βάθους\nΟ ρέφερι της ΕΠΣ Ημαθίας σφυρίζει με τη Λαμία και ορίζεται για τέταρτη φορά σε ματς του Ολυμπιακού.


ΑΡΧΙΚΗ » Μαμά & Παιδί » Παιδί » Αντιφθειρικά » Hedrin Plus Spray Gel Αντιφθειρική Γέλη 100ml\nKorres Abyssinia Superior Gloss Colorant Γαλάκτωμα Ενεργοποίησης Χρώματος 20 150ml\nΚωδ. Προϊόντος: 2-104496\nΑντιφθειρικό Hedrin Plus Spray Gel\nΈνα προϊόν με γρήγορη δράση, σε 15 μόλις λεπτά. Σε πιο πυκνή μορφή τζελ. Περιέχει Penetrol© για να διευκολύνεται η διείσδυση του τζελ στο αυγό της ψείρας. Με γρήγορη δράση που μειώνει τη διάρκεια της θεραπείας. Κλινικά αποδεδειγμένο ότι σκοτώνει τις ψείρες και τα αυγά. Η δεύτερη εφαρμογή γίνεται μόνο αν αυτό είναι απαραίτητο.


Φινάλε πρώτου κύκλου για το "Δε θα με τρελάνεις εσύ εμένα" - Νέα Κρήτη\nΦινάλε πρώτου κύκλου για το "Δε θα με τρελάνεις εσύ εμένα"\nΗμερομηνία δημοσίευσης: 16/12/2015, 12:22\nΤελευταία ενημέρωση: 16/12/2015, 12:47\nΤελειώνει αυτό το σαββατοκύριακο, 19 και 20 Δεκεμβρίου, ο πρώτος κύκλος παραστάσεων για το έργο "Δε θα με τρελάνεις εσύ εμένα" της Θεατρικής Σκηνής Ηρακλείου, σε σκηνοθεσία Μάνου Μανιά.\nΠολύς ήταν ο κόσμος που επέλεξε να παρακολουθήσει την κωμωδία "Δε θα με τρελάνεις εσύ εμένα" τις προηγούμενες ημέρες, με το μικρό θεατράκι να γεμίζει ασφυκτικά μεν, αλλά και να σείεται από τα γέλια του κόσμου, αφού το έργο αυτό που επέλεξε να ανεβάσει η Θεατρική Σκηνή Ηρακλείου προσφέρει άφθονες δόσεις διασκέδασης.\nΟι παραστάσεις τελειώνουν το σαββατοκύριακο 19 και 20 του μήνα και ώρα 9 το βράδυ στην αίθουσα τέχνης ΚΡΗΤΕΛΕΙΟ, στην Έβανς 83-85 "Στου Μουρτζή".\nΛόγω μικρής χωρητικότητας οι ενδιαφερόμενοι θα πρέπει να επικοινωνήσουν στα τηλέφωνα 2813 - 013218 και 6932 858624 για κράτηση θέσεων.\nΟ αμετανόητος εργένης Παύλος, η Γαλλίδα, η Ισπανίδα και η Ρωσίδα μπλέκονται σε ένα όμορφο παιχνίδι. Ο θηλυπρεπής υπηρέτης Ιούλιος προσπαθεί να κατευνάσει τα πνεύματα. Ο ξάδερφος από το χωριό ήρθε στην πόλη για να βρει γυναίκα - η Ντόρα (η σχέση για αυτό τον μήνα). Οι καταστάσεις μπλέκονται όμορφα και γρήγορα. Το τρελό γαϊτανάκι παρεξηγήσεων συνεχίζεται. Τίποτα όμως δεν είναι όπως φαίνεται.\nΝτόρα: Μαίρη Νταγιάκου.


Champions Arena: Καλοκαιρινό Τουρνουά 6×6, 22η Ημέρα | Karditsa24\nΑΡΧΙΚΗ ΑΘΛΗΤΙΣΜΟΣ Champions Arena: Καλοκαιρινό Τουρνουά 6×6, 22η Ημέρα\nChampions Arena: Καλοκαιρινό Τουρνουά 6×6, 22η Ημέρα\nΜετά από την Διακοπή της 21ης ημέρας, καθώς οι περισσότεροι λόγω του τριημέρου προτίμησαν να φύγουν για κάποια κοντινή παραλία, σε κανονικούς ρυθμούς συνεχίστηκε χθες η 22η Ημέρα του Καλοκαιρινού Τουρνουά Champions Arena. Στο 1ο παιχνίδι της ημέρας βρέθηκαν αντιμέτωποι οι Ότι να ναι με τη Βραζιλία και στη συνέχεια έγιναν οι αγώνες Αόμματοι – Παλιούρι, Zaman Fu – Ζοζαϊκός και Ζουμπάδες – Αλλόκοτοι.\nΒραζιλία – Ότι να ναι 13-6\nΣυνεχίζει τις εντυπωσιακές εμφανίσεις η Βραζιλία η οποία κέρδισε και τους Ότι να ναι με σκορ 13-6. Για τους νικητές τα γκολ σημείωσαν οι Μπούμ (6), Τσακίρης (3), Πολύζος (2), Μπαντής (1) και Φουντούνας (1). Για τους Ότι να ναι σκόραραν οι Μανιάτης (2), Μπουτζώνας (2) και Ντόβας (2).\nΑόμματοι – Παλιούροι 15-4\nΣε πολύ καλή κατάσταση οι νεαροί της ομάδας των Αόμματων έφτασαν χωρίς να αντιμετωπίσουν ιδιαίτερες δυσκολίες στη νίκη με σκορ 15-4. Ο Μπελάγιας ήταν ο 1ος σκόρερ για τους νικητές με (9) γκολ, σημειώνοντας μάλιστα και ρεκόρ Τουρνουά στα μέχρι στιγμής παιχνίδια. Για τους Αόμματους σκόραραν και οι Κατσιγιάννης (3), Ζέρβας (2) και Γιαγιάκος (1). Από την ομάδα του Παλιουρίου (2) γκολ πέτυχε ο Λαγός και από (1) οι Τζερτζελάς και Μιχάλης.\nZaman Fu – Ζοζαϊκός 5-11\nΣτο 3ο παιχνίδι της Ημέρας ο Ζοζαϊκός πήρε το τρίποντο επικρατώντας με σκορ 5-11. Πρώτος σκόρερ για τον Ζοζαϊκό ο Ζόζος με (7) γκολ ενώ σκόραραν και οι Βασιλόγαμβρος (2), Καρανάσιος (1) και Αδάμος (1). Για τους Zaman Fu βρήκαν δίχτυα οι Τσουπαρέλος (2), Ντανοβασίλης (2) και Κοντονάσιος (1).\nH ομάδα του Ζοζαϊκού\nΖουμπάδες – Αλλόκοτοι 9-5\nΣτο τελευταίο παιχνίδι οι Ζουμπάδες πήραν τη νίκη με σκορ 9-5 απέναντι στους Αλλόκοτους. Για τους νικητές τα γκολ πέτυχαν οι Δήμου (3), Κουπρεζιώτης (3), Τζουσμενάκης (2) και Ξαφάκης (1). Για τους Αλλόκοτους σκόραραν οι Μαλλιώρας (2), Φύλλος (1), Νταής (1) και Ντόλκερες (1).


ΟΙ ΑΠΡΟΣΚΥΝΗΤΟΙ: Οκτωβρίου 2015\nΟ Απροσκύνητος Κωνσταντίνος Κουκίδης\nκαι όπως θα διαπιστώσατε, σε πολύ χαμηλή ανάλυση, το οποίο απεικονίζει τη στιγμή που ο ήρωας, τυλιγμένος με τη σημαία πέφτει από τον βράχο της Ακροπόλεως. Έψαξα πολύ στο δικό μου αρχείο παλαιών περιοδικών και βρήκα δυο σκίτσα, τα οποία και σάρωσα στα 600dpi, ώστε να μπορούν να διακοσμήσουν τα δύο φύλλα που ετοίμασα για την εμβόλιμη διδασκαλία που σκοπεύω να κάνω μέσα στην επόμενη βδομάδα.\nΕπειδή τα σχολικά βιβλία ασχολούνται με το ζωικό βασίλειο περισσότερο παρά με την προβολή αξιών, κείμενα ως επί το πλείστον η-λήθια (εκ της “λήθης”) και αποχρωματισμένα, είναι μια καλή ευκαιρία για όποιον ακόμη έχει διάθεση και μεράκι να μιλήσει για πράγματα που το σύστημα έχει στείλει στο πυρ το εξότερον ως μη συγχρωτιζόμενα προς την πολιτική ορθότητα της σημερινής Νεοταξικής Κατοχής.\nΜε χαρά ανακάλυψα πως στο διαδίκτυο κυκλοφορεί ένα μικρό, εξαιρετικό φιλμάκι από τον σκηνοθέτη Αντώνη Σωτηρόπουλο. Το πήρα, προσέθεσα τον εθνικό ύμνο και μερικές φωτογραφίες, φροντίζοντας να αναφέρω στο τέλος το όνομα του σκηνοθέτη. Το βίντεο βρίσκεται στο τέλος της εγγραφής.\nτο δισέλιδο που ετοίμασα\nτα σκίτσα με τα οποία στόλισα τις σελίδες μου. Απολαύστε τα σε πολύ καλή ανάλυση. Τα έχω μέχρι και σε 4,99 MB για όποιον συνάδελφο θα ήθελε να τα έχει.\nΈνα μήνυμα στο nikos74tera@pathfinder.gr αρκεί.\nκαι επανάληψη στην κατακτηθείσα μέχρι τη δεδομένη στιγμή γνώση. Για να μην ξεχνιόμαστε! χεχχεεε\nΉρθε η ώρα για το βίντεο\nΑναρτήθηκε από ***ΜΑΚΕΔΩΝ*** στις 3:43 π.μ. Δεν υπάρχουν σχόλια:\nΕτικέτες ΚΩΝΣΤΑΝΤΙΝΟΣ ΚΟΥΚΙΔΗΣ


Πως το μυαλό μας ερμηνεύει το πέρασμα του χρόνου ~ fotovoltos\nΝέα έρευνα βοηθά να καταλάβουμε πως ο εγκέφαλός μας εντοπίζει το πέρασμα του χρόνου.\nΈφτασες "Εγγλέζος" στη δουλειά σου σήμερα;\nΟκ μπορείς να ευχαριστήσεις\nτην τύχη σου που δν έγινε κανένα φανάρι κόκκινο αλλά σταμάτα δυο λεπτά να ευχαριστήσεις το... μυαλό σου.\nΝαι ναι καλά διάβασες και αυτό γιατί το εντυπωσιακά ακριβές εσωτερικό ρολόι του εγκεφάλου μας, μας επιτρέπει να εντοπίζουμε πέρασμα του χρόνου, μια ικανότητα απαραίτητη για πολλές κρίσιμες καθημερινές λειτουργίες.\nΧωρίς τη δυνατότητα να εντοπίζουμε το χρόνο που παρήλθε, τα πρωινά μας στο κρεβάτι θα ήταν επ΄αόριστον. Το ίδιο συμβαίνει σε πολλά πράγματα που κάνουμε καθημερινά. Για παράδειγμα, στην οδήγηση θα μπορούσαμε να είμαστε στο τιμόνι αρκετή ώρα αν δν μας ειδοποιούσε το εσωτερικό μας ρολόι ότι θα χάσουμε ας πούμε την έξοδο που θέλουμε.\nΑλλά πως ο εγκέφαλός μας δημιουργεί αυτό το τέλειο πνευματικό ρολόι; Οι νευροεπιστήμονες πιστεύουν ότι έχουνε διακριτά νευρωνικά συστήματα γι τν επεξεργασία διαφόρων ειδών του χρόνου. Για παράδειγμα, για να διατηρήσουμε ένα κιρκάδιο ρυθμό, για να κοντρολάρουμε τον χρόνο κίνησης του σώματος καθώς και για τη συνειδητή επίγνωση του περάσματος του χρόνου.\nΜέχρι πρόσφατα, η πλειοψηφία των νευροεπιστημόνων πίστευαν ότι αυτό το τελευταίο είδος της χρονικής επεξεργασίας, το είδος που σε ειδοποιεί όταν έχεις μείνει στο πρωινό για πολύ ώρα, υποστηρίζεται από ένα ενιαίο σύστημα του εγκεφάλου.\nΩστόσο, μια νέα έρευνα η οποία δημοσιεύτηκε πρόσφατα στ περιοδικό Journal of Neuroscience, έδειξε ότι ο εγκέφαλος μπορεί στην πραγματικότητα να έχει μια δεύτερη μέθοδο ανίχνευσης του χρόνου που πέρασε.\nΜάλιστα, οι επιστήμονες ισχυρίζονται ότι αυτό το δεύτερο εσωτερικό ρολόι μας όχι μόνο δουλεύει παράλληλα με το κύριο νευρικό μας ρολόι αλλά μπορεί άνετε να το συναγωνιστεί.\nΠροηγούμενες έρευνας έδειχναν ότι μια περιοχή στον εγκέφαλο που ονομάζεται ραβδωτό σώμα βρίσκεται στη καρδιά του κεντρικού εσωτερικού μας ρολογιού, δουλεύοντας σε συνεργασία με τον περιβάλλοντα φλοιό του εγκεφάλου ώστε να αφομοιώσει τη χρονική πληροφορία. Για παράδειγμα, το ραβδωτό σώμα γίνεται ενεργό όταν οι άνθρωποι δίνουν προσοχή στο πόσο χρόνος έχει περάσει και άτομα που πάσχουν από τη νόσο του Πάρκινσον έχουν πρόβλημα στο να λένε την ώρα.\nΑλλά η συνειδητή επίγνωση του χρόνου που έχει παρέλθει θέλει τον εγκέφαλο όχι μόνο να μετρά τον χρόνο αλλά να κρατά ένα "τρέξιμο" στη μνήμη του πόσο χρόνος έχει περάσει.\nΕδώ και καιρό οι επιστήμονες γνωρίζουν ότι ο ιππόκαμπος του εγκεφάλου είναι πολύ σημαντικός για να θυμόμαστε τις εμπειρίες του παρελθόντος. Τώρα πιστεύουν ότι ίσως παίζει ρόλο και στο να θυμόμαστε το πέρασμα του χρόνου.\nΣτη νέα έρευνα που έρχεται στο φως της δημοσιότητας, οι επιστήμονες προσπάθησαν να διαλευκάνουν το μυστήριο χρησιμοποιώντας ποντίκια, κάνοντας διακρίσεις μεταξύ διαφορετικών χρονικών διαστημάτων.\nΠριν το πείραμα, χορήγησαν στα ποντίκια μια ουσία που απενεργοποιεί προσωρινά τον ιππόκαμπο. Αυτό τους επέτρεψε να ελέγξουν αν χρειάζεται ένας λειτουργικός ιππόκαμπος για να γίνει διάκριση μεταξύ διαφορετικών χρονικών διαστημάτων.\nΤα ποντίκια με ανενεργό ιππόκαμπο μπόρεσαν να βρουν τη διαφορά μεταξύ διαφορετικών χρονικών διαστημάτων (π.χ 3 έναντι 12 λεπτών), αλλά δεν έδειξαν καλύτερη εικόνα μεταξύ παρόμοιων χρονικών περιόδων (π.χ 8 έναντι 12 λεπτών).\nΑυτό δείχνει ότι ο ιππόκαμπος είναι σημαντικός για τη διάκριση μεταξύ παρόμοιων χρονικών διαστημάτων αλλά δεν είναι απαραίτητος όταν τα διαστήματα είναι πολύ διαφορετικά.\nΠαραδόξως όμως, αυτό το μοτίβο ίσχυε μόνο για μακροχρόνιες περιόδους. Τα ποντίκια με μη λειτουργικό ιππόκαμπο είχαν φυσιολογική αντίδραση στο να διακρίνουν παρόμοιες περιόδους σε σύντομο χρονικό διάστημα αλλά είχαν καλύτερες επιδόσεις.


Μήνυμα ΠΔΕ Κεντρικής Μακεδονίας για τη νέα σχολική χρονιά | esos.gr\nΜήνυμα ΠΔΕ Κεντρικής Μακεδονίας για τη νέα σχολική χρονιά\nΗ Παιδεία είναι δρόμος απελευθέρωσης προσωπικής και κοινωνικής, και όχι διαδικασία εξαναγκασμού και ανελευθερίας. Η Παιδεία οφείλει να οδηγεί τους νέους στην ανακάλυψη του μυστηρίου της ζωής, στην κατάκτηση της ελευθερίας, στα μονοπάτια της αναζήτησης της αλήθειας, στη μύησή τους στην παράδοση του τόπου τους και στον πολιτισμό, στη μεταμόρφωσή τους.\nΠροϋπόθεση όλων αυτών και πρωτεύοντα ρόλο στην εκπαιδευτική διαδικασία διαδραματίζει η προσωπικότητα του δασκάλου, καθώς επίσης και η σχέση του με τους μαθητές. Η σχέση δάσκαλου-μαθητή είναι μια σχέση αγάπης και αλληλοσεβασμού. Το να αγαπά ο δάσκαλος τον μαθητή και να αγαπιέται από αυτόν, είναι το στοιχείο εκείνο που βοηθάει ουσιαστικά να γίνει αποδοτική η διδασκαλία. Ο δάσκαλος εμπνέει, προσελκύει και πείθει. Δεν είναι εγωιστής ούτε αλαζόνας, δεν διακρίνεται για το εξουσιαστικό του ύφος, έχει πνεύμα μαθητείας, δεν περιαυτολογεί. Είναι ταπεινός έχοντας συναίσθηση των ατελειών και αδυναμιών του. Γνωρίζει καλά «ότι η επιείκεια είναι πιο δυνατή από τη βία», όπως λέει ο Ιωάννης ο Χρυσόστομος. Ο παιδαγωγός επιδεικνύει δημοκρατικό πνεύμα και σέβεται τη γνώμη των μαθητών του. Απέναντι τους να είναι απλός, ειλικρινής, απονήρευτος, άδολος. Αποφεύγει την ειρωνεία και την υποκρισία.\nΕίμαι βέβαιος ότι όλοι μαζί θα κάνουμε ό,τι καλύτερο μπορούμε για να ξεπεράσουμε κάθε αδυναμία και να βελτιωθούμε όσο περισσότερο μπορούμε! Μαθητές και εκπαιδευτικοίμαζί θα μάθουμε, μαζί θα κοπιάσουμε, μαζί θα νιώσουμε την ευτυχία να πετύχουμε τους στόχους μας.\nΤο μήνυμα να αναγνωστεί στον αγιασμό όλων των σχολικών μονάδων.\nΠΔΕ Κεντρικής ΜακεδονίαςΠαναγιώτης ΑνανιάδηςΣχολικό Ετος 2018-19\n12 Σεπ 2018 11:51\nΚε Ανανιάδη.Καλό το μήνυμα που είναι κσι το τελευταίο σας για αγιασμό λόγω εκλογών και διαφαινόμενης νίκης της ΝΔ.Για την επομένη των εκλογών σας εύχομαι καλό κουράγιο.\n12 Σεπ 2018 15:59\nΜεστό μήνυμα κ Ανανιάδη και πλήρες χριστιανικών εννοιών που τις εφαρμόζετε ο ίδιος.Είμαι βέβαιος ότι και από την νέα θέση που θα έχετε μετά τις εκλογές θα συνεχίζετε να εφαρμόζετε αυτά που γράφετε στους νέους μαθητές σας και θα είναι πολύ τυχεροί που θα σας έχουν δάσκαλο.


Με τους Εύζωνες τελικά η παρέλαση στη Νέα Υόρκη! Τέλος καλό, όλα καλά! – The Panhellenic Post\n25 Μαΐου 2022, 1 μήνα ago\nΚαι να λοιπόν, που η ευχή-προτροπή που διατυπώναμε στο άρθρο μας με τίτλο: «Το αποθαρρυντικό μήνυμα εμπλοκής στην παρουσία Ευζώνων στην παρέλαση της Ν.Υ.» (7 Μαϊου 2022) έπιασε τόπο! Σύμφωνα με χθεσινά δημοσιεύματα, «Ολική ανατροπή στο θέμα της παρουσίας των Ευζώνων της Προεδρικής Φρουράς στην παρέλαση της 5ης Λεωφόρου καθώς, όπως επιβεβαιώνεται τόσο από την Επιτροπή Παρέλασης όσο και την Αρχιεπισκοπή Αμερικής, τα προβλήματα ξεπεράστηκαν και το Άγημα θα συμμετέχει κανονικά στην παρέλαση για την επέτειο της Ελληνικής Ανεξαρτησίας, στην 5η Λεωφόρο, την Κυριακή 5 Ιουνίου».\nΤο θαύμα έγινε! Η ευχή μας εισακούστηκε όταν γράφαμε: «Ας μην γίνει η απουσία των Ευζώνων από την παρέλαση για την 201η επέτειο της Ελληνικής Ανεξαρτησίας, η αιτία αντί να ενθαρρυνθούν να αποθαρρυνθούν οι σχέσεις των ομογενών της Νέας Υόρκης με τη γενέτειρα».\nΌπως, επίσης, σημειώναμε στο ίδιο άρθρο μας : «Έστω και την ύστατη ώρα πρέπει να καταβληθεί από όλες τις πλευρές προσπάθεια να βρεθεί λύση η οποία θα επιτρέψει τελικά στους Εύζωνες να ταξιδέψουν στην Νέα Υόρκη. Στην εποχή της visa weaver όλα μπορούν να ρυθμιστούν. Αρκεί να εκδηλωθεί η κατάλληλη διάθεση. Και η Αμερικανική Πρεσβεία, με Ελληνοαμερικανό Πρεσβευτή, είναι βέβαιο ότι θα εξαντλούσε την κατανόησή της σε ό,τι αφορά τις τυπικές λεπτομέρειες, ημερομηνίες κλπ.». Και αυτό έγινε! Σύμφωνα με το ρεπορτάζ του «Εθνικού Κήρυκα», «η αντιπροσωπεία θα απαρτίζεται από συνολικά 36 άτομα και πρόκειται να φτάσει στη Νέα Υόρκη στις 2 Ιουνίου, προκειμένου να δώσει το “παρών” στην παρέλαση αλλά και όλες τις υπόλοιπες προκαθορισμένες εκδηλώσεις πριν από την παρέλαση, όπως αυτή στην Πλατεία Αθηνών, το Μπόουλινγκ Γκριν και το Δείπνο των Τελεταρχών».\nΠώς επιτεύχθηκε αυτό; Μα με αγώνα! “Μετά από αγώνα που δώσαμε όλοι μαζί, καταφέραμε να ανατρέψουμε την κατάσταση και να έχουμε στην 5η Λεωφόρο το καμάρι της Ελλάδος, τους Εύζωνες. Με περηφάνια ανακοινώνουμε ότι οι Εύζωνες θα είναι στην 5η Λεωφόρο. Καλούμε όλη την ομογένεια να χειροκροτήσει το καμάρι της Ελλάδας μαζί με την μπάντα της Πολεμικής Αεροπορίας”, τόνισε ο κ. Μπάρδης.\nΌπως επιβεβαιώνεται, αναζητήθηκαν μια σειρά από πολιτικές παρεμβάσεις, που φέρονται να έφτασαν μέχρι τον Πρωθυπουργό, Κυριάκο Μητσοτάκη και τον Υπουργό Εθνικής Αμύνης, Νίκο Παναγιωτόπουλο.\nΑπό την πλευρά του, ο εκπρόσωπος Τύπου της Αρχιεπισκοπής Αμερικής, π. Ευαγόρας Κωνσταντινίδης, ανέφερε στον “Ε.Κ.” ότι υπήρξε τηλεφωνική συνομιλία του ίδιου του Αρχιεπισκόπου Αμερικής κ. Ελπιδοφόρου με την Πρόεδρο της Δημοκρατίας, Αικατερίνη Σακελλαροπούλου, προκειμένου να της ζητήσει προσωπικά την παρουσία των Ευζώνων στην παρέλαση της Νέας Υόρκης.\nΜας προκαλεί ιδιαίτερη χαρά η εξέλιξη αυτή. Διότι, όπως και στο εν λόγω άρθρο μας καταλήγαμε στην Panhellenic Post: «Εν κατακλείδι, το ουσιώδες για τον Ελληνισμό των ΗΠΑ δεν είναι το ποιος θα πληρώσει τα έξοδα των Ευζώνων και τη φιλοξενία τους, ούτε οι τύποι και οι ημερομηνίες και το αυστηρό ύφος της υπηρεσιακής επιστολής της προεδρίας προς την Ομοσπονδία. Το θεμελιώδες είναι να διατηρηθούν οι καλές σχέσεις αποδήμων με το εθνικό κέντρο και να μην χαθεί η 5η Λεωφόρος του Μανχάταν ως τόπος της εθνικής μας παρέλασης. Και για να μην συμβεί αυτό, πρέπει και η Παρέλαση να γίνει και οι Εύζωνες να βρεθούν εκεί. Όσοι, στην Νέα Υόρκη και την Αθήνα, δεν συνδράμουν προς αυτήν την κατεύθυνση, θα φέρουν το βάρος των ευθυνών τους».\nΆρα, τέλος καλό, όλα καλά!\nΑυτός είναι ο δράστης του μακελειού στο Τέξας - Πόσταρε όπλα στο Instagram πριν 3 ημέρες


Elif: Η Ζεϊνέπ κόβει το χέρι της στην προσπάθειά της να ανοίξει την πόρτα με ένα μαχαίρι | Gossip-tv.gr\nΣτο σημερινό επεισόδιο της σειράς Elif, η Τουγτσέ λυπάται επειδή η Σεϊντά φεύγει.\nΗ Αρζού προσπαθεί να πάρει το cd από τη Σεϊντά αλλά δεν τα καταφέρνει. Η Σεϊντά ζητάει χρήματα για το cd. Φεύγει από το κτήμα, συναντάει τον Ναντίρ και του εξηγεί όλη την κατάσταση. Το απόγευμα παρακολουθούν το cd στο σπίτι της Σεϊντά. Ο Μουράτ έρχεται αλλά δεν του ανοίγουν. Η Αρζού προσπαθεί να βρει χρήματα. Όταν δεν μπορεί να βρει από αλλού, κλέβει μια καρφίτσα της Αλιγιέ, σχεδιάζοντας να κατηγορήσει την Σεϊντά για την κλοπή του. Ο Σαντίκ λέει στον Μελίχ πως η Σεϊντά απολύθηκε και πως ζήτησε χρήματα από την Αρζού για το cd.\nΟ Μελίχ πηγαίνει στο πλυντήριο αυτοκινήτων για να ζητήσει λογαριασμό από τον Μουράτ και τον Βεϊσέλ αλλά κανείς τους δεν είναι εκεί. Ο Μουράτ πηγαίνει στο κτήμα για να πάρει το cd από τη Σεϊντά. Της τηλεφωνεί αλλά δεν απαντάει. Βλέπει την Τουγτσέ στον κήπο, της μιλάει και μαθαίνει πως η Σεϊντά απολύθηκε. Όταν δεν καταφέρνει να τη βρει, ο Μουράτ φοβάται πως ο Ερκούτ της έχει κάνει κάτι κακό. Την επόμενη μέρα, ο Μελίχ βρίσκει τον Μουράτ και του λέει πως ξέρει τα πάντα για τη συμφωνία, που έχουν κάνει με την Αρζού. Ο Μουράτ ξαφνιάζεται. Ο Μελίχ μαζί με τον Μουράτ πηγαίνουν στη διεύθυνση όπου η Σεϊντά θα συναντηθεί με την Αρζού.\nΚαθώς η Σεϊντά και η Αρζού κάνουν την ανταλλαγή τους, εμφανίζεται ο Μουράτ. Η Ζεϊνέπ προσπαθεί να πείσει την Ελίφ να ανοίξει την πόρτα αλλά η Ελίφ της λέει πως δεν θα το κάνει μέχρι τι να συμφιλιωθεί με τον Σελίμ. Ο Σελίμ εκμεταλλεύεται την ευκαιρία για να συμφιλιωθεί με τη Ζεϊνέπ. Η Ζεϊνέπ κόβει το χέρι της στην προσπάθειά της να ανοίξει την πόρτα με ένα μαχαίρι. Καθώς ο Σελίμ περιποιείται το χέρι της το ζευγάρι λύνει τις διαφορές του. Ο Σελίμ αποφασίζει να ορίσει ημερομηνία για τον γάμο τους και η Ζεϊνέπ είναι πολύ ευτυχισμένη. O Βεϊσέλ είναι με την Τουλάι στο κλαμπ όταν ένας άντρας τους πλησιάζει και παίρνει την γυναίκα μαζί του με το ζόρι. Ο Βεϊσέλ προσπαθεί να τους εμποδίσει και τον μαχαιρώνουν…


Ενοικιαζόμενα Seefeld - Olympian Region για τις διακοπες σας\nΕνοικιαζόμενα Seefeld - Olympian Region, Ενοικιάσεις για διακοπές από ιδιώτες σε ιδιώτες\nΗ κάστρο Seefeld\nΤουριστικά καταλύματα > Παγκόσμιος > Ευρώπη > Αυστρία > Τιρόλο > Seefeld - Olympian Region\nΜια καλή ιδέα για διακοπές που να οργανώσετε με την οικογένεια ή με τους φίλους σας; Προορισμός το Seefeld - Olympian Region σε τουριστικό κατάλυμα με IHA, τον επαγγελματία τουριστικών καταλυμάτων απευθείας από τους ιδιώτες. Επωφεληθείτε από τις χαμηλές τιμές μας, από τις προσφορές και από τις προσφορές της τελευταίας στιγμής σε Seefeld - Olympian Region. Κάνετε κράτηση χωρίς χρέωση και χωρίς μεσιτεία απευθείας από τον ιδιοκτήτη ενοικιαζόμενα $dwelling, $dwelling, $dwelling και $dwelling σε Seefeld - Olympian Region. Είναι καιρός για διακοπές, μια αξέχαστη διαμονή σε τουριστικό κατάλυμα σε Seefeld - Olympian Region, για μερικές μέρες ή για όλη την εποχή. Όλες οι αγγελίες μας έχουν ελεγχτεί, για το λόγο αυτό, οργανώστε τις διακοπές σας σε Seefeld - Olympian Region με απόλυτη εμπιστοσύνη!\nΕνοικιαζόμενα Leutasch - Τιρόλο\nΕνοικιαζόμενα Reith bei Seefeld - Τιρόλο\nΕνοικιαζόμενα Scharnitz - Τιρόλο - Ενοικιαζόμενα Αγροτουριστικό κατάλυμα Seefeld - Olympian Region\nΕνοικιαζόμενα Leutasch - Τιρόλο - Ενοικιαζόμενα Ενοικιαζόμενα δωμάτια B&B Seefeld - Olympian Region


Αμοργός: Η Αιγιάλη γιορτάζει τα Φώτα με τους παραδοσιακούς λουκουμάδες - Cat Is Art\nΑμοργός: Η Αιγιάλη γιορτάζει τα Φώτα με τους παραδοσιακούς λουκουμάδες\nΌπως κάθε χρόνο στο λιμάνι της Αιγιάλης, στην Αμοργό, πραγματοποιείται ο Μέγας Αγιασμός των υδάτων.\nΣχεδόν κάθε χρόνο ο καλός καιρός είναι μέρος της παράδοσης.\nΠάντα τα αγόρια και οι άντρες του χωριού βουτάνε στα… παγωμένα νερά για να πιάσουν τον Τίμιο Σταυρό.\nΦυσικά μέρος της παράδοσης είναι και οι λουκουμάδες που προσφέρονται σε όσους παρακολουθούν την τελετή.\nΟι ιερείς στη συνέχεια ευλογούν όχι μόνο τα καΐκια των ψαράδων και το Blue Star Naxos που συνδέει το νησί με τον Πειραιά, αλλά και τα σπίτια του οικισμού, ακολουθώντας το τυπικό της ημέρας…\n100 γραμμάρια φρέσκια μαγιά ή δύο μικροί φάκελοι ξηρή μαγιά\nΟύζο ή άρωμα βανίλιας\nΠερίπου 2 ½ φλιτζάνια νερό.\nΔιαλύετε τη μαγιά, το αλάτι και τη ζάχαρη στο νερό, το οποίο πρέπει να είναι ζεστό. Προσθέστε σιγά σιγά το αλεύρι και το ούζο (ή βανίλια), χτυπώντας με το χέρι ή μίξερ χειρός, μέχρι να γίνει το μείγμα παχύ, αλλά όχι νερουλό, δημιουργώντας φυσαλίδες. Αφήστε το καλυμμένο να φουσκώσει για τουλάχιστον 1-2 ώρες σε θερμοκρασία δωματίου. Στη συνέχεια, τηγανίζετε βαθιά κουταλιές από το μείγμα μέχρι να γίνουν μικρές τραγανές κροκέτες. Σερβίρετέ τα ζεστά, βουτηγμένα σε σιρόπι και πασπαλίστε τα με σουσάμι και κανέλα. Σιρόπι: 2 φλιτζάνια ζάχαρη, 2 ½ φλιτζάνια νερό – τα βράζετε με φλούδα πορτοκαλιού και ένα ραβδί κανέλας για μισή ώρα σε χαμηλή θερμοκρασία. Στο τέλος να προσθέσετε ένα φλιτζάνι μέλι. Εναλλακτικά μπορείτε να πασπαλίσετε τους λουκουμάδες και με κοπανισμένο καρύδι.\nΗ παραπάνω συνταγή ανήκει στην Ειρήνη Γιαννακοπούλου από το βιβλίο της My Amorgos Traditional Greek Flavors and Culture και περιλαμβάνεται στο μενού του εστιατορίου Ambrosia Gallery στο Aegialis Hotel & Spa. Θυμίζουμε ότι ο πυρήνας της αμοργιανής κουζίνας στηρίζεται κυρίως στη μεγάλη ποικιλία των εποχικών λαχανικών, φρούτων και γαλακτοκομικών προϊόντων. Έχοντας έντονο το μεσογειακό στοιχείο, προστίθεται το χαρακτηριστικό της υγείας και της ισορροπίας, καθιστώντας τα αμοργιανά πιάτα νόστιμα αλλά και απλά. Τα περισσότερα προϊόντα που χρησιμοποιούνται στις συνταγές του εστιατορίου Ambrosia Gallery, όπως ντομάτες, μελιτζάνες, πιπεριές κλπ., προέρχονται από τις βιολογικές καλλιέργειες του Aegialis Hotel & Spa.


Καταλογος προϊοντων απο κατασκευαστη Sol's\nΜε περισσότερες από 8 000 αναφορές, η SOL'S ξεχωρίζει ως η καλύτερη Ευρωπαϊκή εταιρία στο διαφημιστικό χώρο της κλωστοϋφαντουργίας και των αξεσουάρ. Τα προϊόντα SOL'S είναι φτιαγμένα για άνδρες, γυναίκες και παιδιά με μεγάλη ποικιλία χρωμάτων,μεγεθών και στυλ.\nΣτην κολεξιόν της περιλαμβάνει μεγάλη γκάμα ενδυμάτων και αξεσουάρ, μια σειρά από προϊόντα ομαδικών αθλημάτων καθώς και μια σειρά προϊόντων για επαγγελματίες.\nΑπό την ίδρυσή της το 1991, η SOL'S έχει γίνει ο Γάλλος ηγέτης της αγοράς στο διαφημιστικό ρούχο και σημαντικός παράγοντας στην Ευρώπη, χάρη στον κατάλογό της με πάνω από 340 προσαρμόσιμα προϊόντα για τους άνδρες, τις γυναίκες και τα παιδιά.\nΗ SOL'S έχει καταλάβει πριν από τους άλλους, ότι η δημιουργία προϊόντων για την αγορά της διαφήμισης πρέπει να βασίζεται σε άνετα ρούχα που απολαμβάνεις να φοράς, σε προϊόντα που ταιριάζουν σε ένα ευρύ φάσμα προτιμήσεων και σε αυθόρμητες αγοραστικές τάσεις.\nΗ εταιρία έχει αναπτύξει ένα νέο τρόπο παραγωγής και διανομής των προϊόντων της που στη συνέχεια σταδιακά εξαπλώθηκε σε ολόκληρο τον τομέα.\nΠιστοποιήσεις προϊόντων: Sol's\n900 Sol's σακούλα δειγματισμού μικρή\nΣακούλα δειγματισμού μικρή τύπου φάκελος\n901 Sol's σακούλα δειγματισμού μεγάλη\nΣακούλα δειγματισμού μεγάλη τύπου φάκελος(49,5*60)\n903 Sol's κρεμάστρα παντελονιών\n904 Sol's κρεμασταράκι\nΚρεμασταράκι με μανταλάκι\n905 Sol's The Box\nSol's πλαστικοποιημένο κουτί\n907 Sol's δειγματολόγιο για πουκάμισα\nΧρωματολόγιο/δειγματολόγιο υφασμάτων για πουκάμισα Sol's\n908 Sol's Bag For Caps\nΜικρή τσάντα δειγματισμού\n909 Sol's Trolley bag\nΒαλίτσα δειγματισμού προϊόντων Sol's\n910 Sol's στυλό\nΔιαφημιστικό στυλό Sol's\n911 Sol's Post-It\nΧαρτάκια σημειώσεων post-it\nΒαμβακερή τσάντα αγοράς οργανική εκρού


Το Sandalaki ανάμεσα στα 15 brands που θα βρεις στο Νο1 All Day Summer Style Party της σεζόν! | KeepUp\nΤην Πέμπτη 20 Ιουνίου 2019 σε προσκαλούμε στο Albion (Ομήρου 6, Ψυχικό) όπου 15 Έλληνες σχεδιαστές με τις δημιουργίες τους και εμείς θα είμαστε εκεί για καλό σκοπό.\nΑνάμεσα στα 15 brands θα είναι και το Sandalaki το οποίο γεννήθηκε το 2015.\nΠρόκειται για ένα brand με βάση το αυθεντικό δερμάτινο ελληνικό σανδάλι, το οποίο ωστόσο εστιάζει σε μια πιο κομψή και μοντέρνα εκδοχή του.\nΜε έμπνευση από τον μινιμαλισμό και την απλότητα του ελληνικού στυλ δημιουργούνται κλασσικά σχέδια και συγχρόνως υπάρχει διαρκής πειραματισμός με νέα υλικά και υφές, υφάσματα, διακοσμητικά στοιχεία.\nΚάθε ζευγάρι SANDALAKI είναι χειροποίητο και 100% ελληνικό. Σχεδιάζεται και κατασκευάζεται στην Ελλάδα με παραδοσιακές τεχνικές από ντόπιους τεχνίτες και με ελληνικά δέρματα. Το σανδάλι είναι συνδυασμένο με την Ελλάδα και αυτό επιδιώκεται να υπάρχει σε όλα τα στάδια ,από τον σχεδιασμό μέχρι την συσκευασία. Κάθε SANDALAKI παίρνει την ονομασία του από μια ελληνική λέξη.\nΜπορείτε να τα βρείτε στο sandalaki.com και σε συνεργαζόμενα καταστήματα στην Ελλάδα και στο εξωτερικό.\nΦυσικά όλα τα τελευταία νέα θα τα μαθαίνετε ακολουθώντας το Sandalaki στο instagram εδώ.


Για τα νέα «Όχι», που θα πάνε μέχρι το τέλος Παντιέρα αντικαπιταλιστική ενημέρωση\nΙούλ 05, 2017kokkiniotisΠολιτική4\nΔύο χρόνια πριν η ελληνική κοινωνία κρατούσε την ανάσα της, μπροστά στο δημοψήφισμα της 5ης Ιούλη 2015.\nΣήμερα ο προβληματισμός είναι μεγάλος. Οι συστημικές δυνάμεις -και ο ΣΥΡΙΖΑ- ισχυρίζονται πως το δημοψήφισμα απέδειξε πως δεν γίνεται τίποτα διαφορετικό. Τσακώνονται κυβέρνηση και μνημονιακή «αντιπολίτευση» (ΝΔ, ΠΑΣΟΚ), που μαζί ψήφισαν το 3ο μνημόνιο καταργώντας το περήφανο λαϊκό «Όχι», για το ποιος είναι ο καλύτερος στην υλοποίηση των αντιδραστικών ευρω-μεταρρυθμίσεων.\nΛαϊκός κόσμος αναρωτιέται εάν είχε κάποιο νόημα το δημοψήφισμα τελικά. Η κυβέρνηση το προκήρυξε για να εκτονώσει τη λαϊκή δυναμική και να περάσει το μνημόνιο.\nΩστόσο, η μάχη του δημοψηφίσματος ήταν πολλαπλά αποκαλυπτική:\nΚαταρχάς έδειξε πως ο λαός μπορεί να επιλέξει το δρόμο της ρήξης.\nΔεύτερο, ανέδειξε την ακραία ταξική πόλωση, με την αστική τάξη να στρατεύεται με φανατισμό στο «Ναι» και τα εργατικά λαϊκά στρώματα στο «Όχι».\nΤρίτο, έδειξε ξανά πως αυτές οι μάχες δεν κερδίζονται μόνο με τα ψηφοδέλτια, απαιτούν ανεξάρτητα όργανα εργατικής πολιτικής και λαϊκής πάλης, ισχυρή επαναστατική Αριστερά και ρήξη με την ηγεμονία του διαχειριστικού σχεδίου του ΣΥΡΙΖΑ, σαφέστατο αντικυβερνητικό και αντιΕΕ στίγμα. Το μπλοκ του τριπλού «Όχι» (κατά μνημονίων, κυβέρνησης και ΕΕ) ήταν σχετικά μικρό, παρά την πρωτοπόρα συμβολή του.\nΣήμερα το «Όχι» δεν ενταφιάζεται, ούτε όμως γίνεται ένα αντιμνημονιακό Ελ Σιντ. Απαιτείται τομή, απαιτούνται τα νέα «Όχι», που πάνε πιο βαθιά και πιο μακριά. Δεν μπορούμε να πάμε με μία από τα ίδια, με ένα ρηχό «αντιμνημονιακό μέτωπο», έστω πιο τίμιου. Καθώς τα μνημόνια έχουν γίνει καθεστώς με τη βούλα της ΕΕ, η επιτροπεία πάει μαζί με την ασυδοσία του κεφαλαίου, ντόπιου και πολυεθνικού, η αντιμνημονιακή πάλη για να είναι πραγματική πρέπει να είναι ταξική, αντικαπιταλιστική και αντιΕΕ. Για να πάει το «Όχι» μέχρι το τέλος…\nΔικαστική δίωξη στο όνομα των εφοπλιστικών συμφερόντων 5 Ιουλίου: Δύο χρόνια από το περήφανο ταξικό «ΟΧΙ» του ελληνικού λαού\n4 Σχόλια στο "Για τα νέα «Όχι», που θα πάνε μέχρι το τέλος"\nΔυό χρόνια πέρασαν από το δημοψήφισμα κι ακόμη να βγάλετε διδάγματα. Αυτοκριτική μηδέν εις το πηλίκο. Οι αυταπάτες σας συνεχίζονται. Από επαναστατική φρασεολογία πάντως, καλά τα πάτε.\nOι αδιέξοδες πολιτικές κάποτε φτάνουν στο τέρμα του αδιεξόδου.\nΤι «διδάγματα» περίμενες;\nΟτι είχαν πάρει λάθος δρόμο;\nΤο αδιέξοδο είναι η διάψευση του «νομοποιητικού μύθου».\nΠοιός αντέχει να αντιμετωπίσει υπαρξιακά ερωτήματα;\nεχουν εναν ρολο να παιξουν, να τους συμπαθας..το περιεργο ιστορικα κιολας θα ηταν να εχουν κανει αυτοκριτικη και να εχουν βγαλει συμπερασματα!!!


Διαφημιστικά Μέσα - InterBus\nΔιαφήμιση σε Αεροδρόμια\nΗ Interbus ειδικεύεται στη διαφήμιση σε χώρους αεροδρομίων. Από το 2010, όταν υπέγραψε σύμβαση με το Διεθνές Αεροδρόμιο Αθηνών «Ελ. Βενιζέλος», έχει διασφαλίσει το αποκλειστικό δικαίωμα εκμετάλλευσης των διαφημιστικών μέσων που βρίσκονται σε καίρια σημεία του αεροδρομίου. Το 2017 η Interbus εξασφάλισε την αποκλειστική εκμετάλλευση των διαφημιστικών μέσων 14 περιφερειακών ελληνικών αεροδρομίων (Θεσσαλονίκη, Μύκονος, Σαντορίνη, Ρόδος, Χανιά, Καβάλα, Άκτιο, Κέρκυρα, Κεφαλονιά, Ζάκυνθος, Μυτιλήνη, Σάμος, Κως και Σκιάθος) και από το 2020 εκμεταλλεύεται κατ’ αποκλειστικότητα τα διαφημιστικά μέσα του Διεθνούς Αεροδρομίου Ηρακλείου..\nΤα διαφημιστικά μέσα της Interbus στα ελληνικά αεροδρόμια περιλαμβάνουν φωτιζόμενα πλαίσια, διαφημιστικές θέσεις μεγάλων διαστάσεων, οθόνες προβολής, ειδικούς χώρους προωθητικών ενεργειών, καθώς και ειδικά προσαρμοσμένες κατασκευές.\nΗ ευρεία γκάμα διαφημιστικών μέσων σε σημεία μεγάλης επισκεψιμότητας και ορατότητας, αλλά και οι εντυπωσιακές κατασκευές της Interbus προσφέρουν μια σειρά δελεαστικών επιλογών προβολής στα ελληνικά αεροδρόμια για κάθε διαφημιζόμενη επιχείρηση.\nΔιαφήμιση σε Μέσα Μαζικής Μεταφοράς\nΗ Interbus έχει δώσει ιδιαίτερο βάρος στην εκμετάλλευση των κινούμενων διαφημιστικών μέσων. Μέσω της σύναψης ισχυρών και επιτυχημένων συμβάσεων με τους φορείς διαχείρισης της λειτουργίας των Μέσων Μαζικής Μεταφοράς σε Αθήνα, Θεσσαλονίκη και στην υπόλοιπη Ελλάδα, αλλά και με εταιρείες διαφήμισης σε ταξί παρέχει στους πελάτες στοχευμένη διαφημιστική προβολή σε οδικά μέσα και μέσα σταθερής τροχιάς.\nΟι διαφημιστικές εκστρατείες της Interbus απευθύνονται σε εκατομμύρια καταναλωτές που χρησιμοποιούν καθημερινά τα Μέσα Μαζικής Μεταφοράς. Ωστόσο, αποδέκτες της διαφημιστικής προβολής στα Μέσα Μαζικής Μεταφοράς δεν είναι μόνο οι επιβάτες, αλλά και όλοι όσοι κινούνται είτε με κάποιο ιδιωτικό μέσο μεταφοράς ή με τα πόδια. Μετρό, ηλεκτρικός σιδηρόδρομος, τραμ, αστικά λεωφορεία, τρόλεϊ, ημιαστικά λεωφορεία και ταξί μεταφέρουν το μήνυμα των διαφημιζόμενων επιχειρήσεων σε κάθε γωνιά της Ελλάδας.\nΔιαφήμιση σε Σταθερές Συγκοινωνίες\nΗ Interbus σχεδιάζει και πραγματώνει επιτυχημένες διαφημιστικές εκστρατείες στους συρμούς του μετρό, του ηλεκτρικού σιδηρόδρομου και του τραμ, καθώς και σε επιλεγμένους σταθμούς των μέσων σταθερής τροχιάς.\nΔιαφήμιση σε Οδικές Συγκοινωνίες\nΗ Interbus διαθέτει την πείρα και τα τεχνικά μέσα για να φέρει σε πέρας με επιτυχία διαφημιστικές καμπάνιες σε όλα τα οδικά μέσα, στην Αθήνα, στη Θεσσαλονίκη αλλά και στην περιφέρεια.\nΔιαφήμιση σε Επιβατικά Πλοία\nΜετά τα μέσα μαζικής μεταφοράς και τα αεροδρόμια, η Interbus εμπλούτισε ακόμα περισσότερο το χαρτοφυλάκιο των κινούμενων διαφημιστικών μέσων που διαθέτει με την αποκλειστική εκμετάλλευση των διαφημιστικών μέσων στα πλοία της Golden Star Ferries.\nΤα σύγχρονα πλοία της ελληνικής ακτοπλοϊκής εταιρείας δρομολογούνται καθημερινά με προορισμό τις Κυκλάδες και την Κρήτη, μεταφέροντας χιλιάδες επιβάτες. Σε αυτά, οι διαφημιζόμενοι μπορούν να πραγματοποιήσουν δυναμικές καμπάνιες, επιλέγοντας προβολή τόσο σε οθόνες ψηφιακής σήμανσης (digital signage), όσο και σε μια ευρεία γκάμα διαφημιστικών μέσων σε χώρους με μεγάλη επισκεψιμότητα και ευρεία ορατότητα.


Ο κοινοβουλευτικός εκπρόσωπος του ΑΚΕΛ Γιώργος Λουκαΐδης μιλά για τη ζωή του\nΟι μνήμες από το Πυρόι, η εφηβική επανάσταση, η ιδεολογική συνειδητοποίηση και η στάση προς τη θρησκεία, από έναν άνθρωπο που αντιπαθεί τον τίτλο του επαγγελματία πολιτικού\n«Η περίοδος μετά την έκρηξη ήταν μία από τις δυσκολότερες στην Ιστορία του κόμματος και της Κύπρου. Μετά την εισβολή, δεν έχουμε ζήσει κάτι δυσκολότερο»\n«Ασφαλώς και νιώθω κομμουνιστής. Για μένα είναι τίτλος τιμής»\nΓεννήθηκα στο κατεχόμενο σήμερα Πυρόι το 1968. Εκεί έζησα τα πρώτα πεντέμισι χρόνια της ζωής μου και μπορώ να σας πω ότι από εκεί θυμάμαι τόσο όμορφες στιγμές, όσο και άσχημες, όπως έναν τραυματισμό που συνέβη στον αδερφό μου ή τις εκρήξεις από τις βόμβες στην εισβολή. Ακόμα, έρχονται στο μυαλό μου εικόνες από τα προχώματα στα οποία μπαίναμε για να προστατευτούμε.\n«Επικοινωνούσαμε με κασέτες με την Αυστραλία»\nΉμασταν μια μεγάλη οικογένεια, η οποία βέβαια στη συνέχεια διασκορπίστηκε. Ένας από τους αδερφούς της μητέρας μου πήγε στην Αυστραλία. Μάλιστα, πρόσφατα, με τους δικούς μου είχαμε τη συζήτηση για το πόσο έχουν εκμηδενιστεί οι αποστάσεις με τις σύγχρονες τηλεπικοινωνίες. Τώρα, όταν είμαστε στο εξωτερικό, μιλάμε μέσω βιντεοκλήσης, όπου ο ένας βλέπει τον άλλο αλλά τότε, οι δικοί μου άνθρωποι επικοινωνούσαν με κασετών που έστελναν μεταξύ τους.\nΘυμάμαι που καθόμασταν οικογενειακώς μπροστά σε ένα κασετόφωνο και μιλούσαμε, για να ηχογραφηθεί η κασέτα, να τη στείλουμε στη συνέχεια με το ταχυδρομείο κι έτσι ο θείος να μάθει τα νέα μας. Επίσης θυμάμαι να ακούμε από το κασετόφωνο τα νέα που μας έστελνε, τα μηνύματα, τις ευχές τους, αλλά και το πώς περνούσαν εκεί. Έτσι επικοινωνούσαμε το 1975 με το εξωτερικό, οι περισσότεροι δεν είχαν καν τηλέφωνα σπίτια τους και, για όσους είχαν, το κόστος ήταν τεράστιο.\nΗ μνήμη από το Πυρόι, όπως βλέπετε, με στεναχωρεί, διότι έχω να πάω εκεί από τότε, καθώς είναι στρατιωτική ζώνη και δεν επιτρέπεται να εισέλθουν οι Ελληνοκύπριοι. Τα περισσότερα σπίτια έχουν καταστραφεί, οι οροφές έχουν πέσει, αφού το χωριό παραμένει για δεκαετίες ακατοίκητο για δεκαετίες.\nΤέσσερεις κάμαρες στην Αγλαντζιά\nΜετά την εισβολή μείναμε σε διάφορους τόπους, όπως η Αγία Βαρβάρα, το Δάλι και Νήσου, όπου έκανα και την πρώτη τάξη του Δημοτικού. Ξέρετε, ήμασταν παιδιά τότε και για εμάς τα πράγματα ήταν πιο απλά, ενώ έχω πολύ όμορφες αναμνήσεις, όπως τη δασκάλα μου την οποία υπεραγαπούσα και με αγαπούσε κι εκείνη. Έπειτα, ζήσαμε τρία χρόνια στην Ποταμιά, από όπου καταγόταν ο πατέρας μου κι εκεί έκανα άλλες τρεις τάξεις του Δημοτικού. Στο τέλος, χτίσαμε τέσσερεις κάμαρες στην Αγλαντζιά, στο οικόπεδο της θείας μου κι εκεί μεγάλωσα, από το 1978 και μετά, σε δύσκολες αλλά όμορφες συνθήκες.\nΟφείλω να σας πω ότι ήμασταν τυχεροί, διότι δεν στερηθήκαμε βασικά υλικά αγαθά, όπως το φαγητό. Ίσως στερηθήκαμε κάποιες ανέσεις που είχαν άλλοι, αλλά δεν στερηθήκαμε την αξιοπρέπειά μας. Τα μαθήματά μου τα διάβαζα στην κουζίνα του σπιτιού, την ώρα που η μητέρα μπορεί να μαγείρευε, από άλλους μπορεί να γινόταν κουβέντα, ο πατέρας μου να ακούει το ραδιόφωνο. Οι συνθήκες μπορεί να μην ήταν ιδανικές, αλλά το θετικό είναι ότι έμαθα να εργάζομαι σε αντίξοες συνθήκες.\nΎστερα ήρθε η επανάσταση...\nΉμουν καλός μαθητής, μέχρι την ώρα της εφηβικής επανάστασης. Υπήρξα ένας επαναστάτης χωρίς αιτία, με αποτέλεσμα οι βαθμοί μου να επηρεαστούν. Υπήρξε μέσα μου έντονη η αμφισβήτηση της γονικής αυθεντίας, με αποτέλεσμα να επηρεάζομαι περισσότερο από την παρέα και την κοινωνία ευρύτερα. Αντιδρούσα σε κάθε μορφή καταπίεσης κι ελέγχου, ακόμα και μέσα στο σχολείο. Στη δευτέρα λυκείου, που ήταν το αποκορύφωμα, ήρθε ένας καθηγητής, έκατσε δίπλα μου την ώρα του μαθήματος και μου είπε “είδα τους βαθμούς σου, ήσουν άριστος, τώρα τι συμβαίνει γιε μου;”.\nΣυνέβαιναν πολλά, αλλά χωρίς να υπάρχουν συγκεκριμένοι λόγοι. Ένιωθα την ανάγκη να αντισταθώ και να αντιδράω απέναντι σε όσα με ενοχλούσαν τριγύρω. Δεν ανεχόμουν την επιβολή κανόνων, στη διαμόρφωση των οποίων δεν συμμετείχα. Δεν άντεχα τους “μικρούς” ανθρώπους, οι οποίοι κρύβονταν πίσω από τους κανόνες για να επιβάλλουν την εξουσία τους. Ιδεολογικά δεν ήμουν συνειδητοποιημένος, δεν είχα συγκεκριμένο στόχο. Εκ των υστέρων βέβαια, όλο αυτό δεν θα έλεγα ότι το θεωρώ επανάσταση. Πολλοί ισχυρίζονται ότι αν ξαναζούσαν, θα έκαναν τα ίδια. Από τη σκοπιά του παρόντος, δεν είμαι σίγουρος ότι θα έκανα τα ίδια.\nΗ ιδεολογική συνειδητοποίηση ήρθε στην πορεία, διαβάζοντας. Αναπόφευκτα, πρέπει να πω ότι είχα επιδράσεις από το οικογενειακό περιβάλλον καθώς ο πατέρας μου ήταν δραστήριο στέλεχος του κόμματος με έντονες απόψεις, τις οποίες φρόντιζε να εκθέτει. Το παράδειγμά μου με επηρέαζε στο να μάθω να διαβάζω όλες τις εφημερίδες, όλες τις απόψεις για ένα θέμα, όσο διαφορετικές κι αν είναι μεταξύ τους.\nΣπούδασα στο Ανώτατο Τεχνολογικό Ίδρυμα (ΑΤΙ) Ναυτομηχανική κι έπειτα στο Πανεπιστήμιο Μακεδονίας Πολιτικές Σπουδές και Διπλωματία μαζί με Διεθνείς Ευρωπαϊκές Σπουδές. Το ΑΤΙ επηρέασε καταλυτικά τη ζωή μου, ενώ το 1990 ήταν πολύ καθοριστική χρονιά, καθώς τότε εντάχθηκα στον μηχανισμό της ΕΔΟΝ ως εργαζόμενος μερικής απασχόλησης κι έκτοτε, η σχέση μου με το κίνημα παραμένει έντονη, ως επαγγελματικό στέλεχος πλέον.\nΕπίσης, την άνοιξη του 1990, στις αντικατοχικές κινητοποιήσεις, γνώρισα τη σύζυγό μου, ερωτευτήκαμε, κι έκτοτε είμαστε μαζί. Σκεφτείτε, ότι όταν ξεκίνησα να σπουδάζω είχα ήδη τον γιο μου.\nΟι σπουδές στη Θεσσαλονίκη έγιναν ουσιαστικά εξ αποστάσεως, διότι οι παρουσίες δεν ήταν απαραίτητες. Έδωσα προεισαγωγικές εξετάσεις όσο εργαζόμουν στην ΕΔΟΝ και, όταν πέρασα, πήγαινα μόνο για στις εξεταστικές. Αυτό που σπούδασα, είναι αυτό που έκανα ούτως ή άλλως στην ΕΔΟΝ.\nΛέτε ότι είμαι επαγγελματίας πολιτικός, αλλά δεν μου αρέσει καθόλου αυτή η έκφραση. Είμαι επαγγελματικό στέλεχος του ΑΚΕΛ, ενώ πριν από αυτό πέρασα από πολλές δουλειές, διότι τα οικονομικά της οικογένειάς μου δεν ήταν καλά. Τι δουλειές; Από μπάρμαν στην Αγία Νάπα όταν ήμουν φοιτητής, στη γραμμή παραγωγής στη SevenUp, μέχρι να τρίβω τοίχους ή να περνάω με γυαλόχαρτο χρηματοκιβώτια για να μπογιατιστούν αργότερα. Αυτή, πρέπει να σας πω, είναι και η μοναδική μου σχέση με τα χρηματοκιβώτια.\nΆμεσα κομμουνισμός δεν γίνεται\nΑν νιώθω κομουνιστής; Ασφαλώς και νιώθω. Με αυτόν τον χαρακτήρα μεγαλώσαμε και για μένα είναι τίτλος τιμής. Όταν η Αριστερά έρχεται στην εξουσία, όπως λέτε, ασφαλώς και δεν μπορεί να εφαρμοστεί αμέσως ο κομουνισμός. Αυτό εξάλλου λένε και οι θεωρητικοί του Μαρξισμού, αντιθέτως η διαλεκτική ανάλυση των δεδομένων του καπιταλισμού κάθε άλλο παρά εύκολο είναι να αλλάξει.\nΣωστά παρατηρείτε ότι δεν υπάρχει κανένα θρησκευτικό σύμβολο στον χώρο. Σέβομαι απόλυτα όσους πιστεύουν, προέρχομαι από μια θρησκευόμενη οικογένεια, συνοδεύω τη δική μου οικογένεια στην εκκλησία, ενώ ως παιδί ήμουν μέσα στο ιερό, κρατούσα ακόμα και τα εξαπτέρυγα. Άσε που μέχρι σήμερα, λόγω των κομματικών υποχρεώσεων, είμαι τακτικός επισκέπτης στις εκκλησίες.\nΑλλά, πρέπει να πω ότι έχω τη δική μου κοσμοθεωρία στην οποία πιστεύω, αλλά στην ενσυναίσθηση που ήταν ένα βασικό στοιχείο της διδασκαλίας του Χριστού, η οποία μου έχει μεταφερθεί από την οικογένεια και ιδιαίτερα από τη μάνα μου και είναι ένα στοιχείο που καθορίζει την καθημερινή μου λειτουργία. Προσπαθώ συνεχώς να μπαίνω στα παπούτσια του άλλου για να αντιληφθώ τι είναι αυτό που τον ικανοποιεί και τι τον δυσαρεστεί. Αυτό προσπαθώ να το κάνω κι εκ των υστέρων, για να διαπιστώσω αν έχω κάνει κάπου λάθος ή αν έβλαψα κάποιον χωρίς να το θέλω, ώστε να απολογηθώ και να διορθωθώ.\n«Δεν μπορώ να υποκρίνομαι»\nΈχετε δίκαιο να παρατηρείτε ότι δεν χαμογελάω συχνά στις δημόσιες εμφανίσεις μου. Αυτό είναι κάτι που θα πρέπει ίσως να προσέξω, σίγουρα δεν το κάνω επίτηδες. Εμείς τα δημόσια πρόσωπα θα πρέπει να χαμογελάμε περισσότερο, αλλά να σας πω κάτι με αυτοκριτική διάθεση; Τα τελευταία χρόνια τα θέματα που συζητούμε, δεν είναι για να κάνεις κέφι. Ασχολούμαστε με τα προβλήματα του κόσμου. Θα σας θυμίσω, επίσης, ότι η εποχή που ανέλαβα εκπρόσωπος Τύπου, κι άρα πύκνωσαν οι δημόσιες εμφανίσεις μου, ήταν αμέσως μετά την έκρηξη στο Μαρί, που ακολούθησαν τα γνωστά γεγονότα με την οικονομική κρίση και με τους συμπολίτες μας να υποφέρουν.\nΗ περίοδος μετά την έκρηξη ήταν μία από τις δυσκολότερες στην Ιστορία του κόμματος και της Κύπρου. Μετά την εισβολή, δεν έχουμε ζήσει κάτι δυσκολότερο. Πώς γίνεται να μιλάς για τις τραγικές καταστάσεις και να χαμογελάς επιτηδευμένα, απλά και μόνο για να φτιάξεις ένα χαμογελαστό προφίλ; Ούτε μπορώ, ούτε θέλω να υποκρίνομαι, παρ' όλο που ο κόσμος θεωρεί ότι η υποκριτική είναι βασικό συστατικό της πολιτικής.\nΠόσο συχνά μετανιώνω; Με βάση όσα σας έχω πει μέχρι τώρα, είναι δεδομένο ότι μετανιώνω συχνά, όπως συχνά κάνω και αυτοκριτική. Όχι μόνο για πολιτικά ζητήματα και θέσεις για τις οποίες ίσως να υπήρξα υπερβολικός, αλλά και στην προσωπική μου ζωή. Αν δεν μετανιώνεις, δεν διορθώνεσαι. Απλώς χειροτερεύεις.


Με υπομονή και πίστη στο πλάνο θα γίνει ομάδα ο Παναθηναϊκός | ebasket.gr\nΜητσοτάκης: Για κάποιους ο εμβολιασμός θα γίνει υποχρεωτικός...\nΚαμπερίδης διετίας στον ΠΑΟΚ!...\nΡεάλ Μαδρίτης: Νοκ άουτ ο Ταβάρες στο Game 2 με Εφές...\n«Σειρήνες» για Παπαπέτρου! [pic]...\nΖενίτ: Δεν παίζει στο Game 2 Με Μπαρτσελόνα ο Γκουντάιτις [pic]...\n22/04 21:24 Ρίβερς: «Να είμαστε προετοιμασμένοι για τελείως διαφορετική μάχη»\n22/04 20:36 Περιστέρι: Ατομικό για Βασιλόπουλο, Καράμπελα και Σκορδίλη\n22/04 20:20 Μητσοτάκης: Για κάποιους ο εμβολιασμός θα γίνει υποχρεωτικός\n22/04 20:03 Καμπερίδης διετίας στον ΠΑΟΚ!\n22/04 19:52 Ρεάλ Μαδρίτης: Νοκ άουτ ο Ταβάρες στο Game 2 με Εφές\n22/04 19:37 «Σειρήνες» για Παπαπέτρου! [pic]\nΚεντρική Αρθρογράφοι Κογκαλίδης Με υπομονή και πίστη στο πλάνο θα γίνει ομάδα ο Παναθηναϊκός\nΜε υπομονή και πίστη στο πλάνο θα γίνει ομάδα ο Παναθηναϊκός\nΔημοσίευση στις 25/10 8:56\nΌποιος νομίζει ότι υπάρχει… μαγική σκόνη, που μεταμορφώνει καλούς παίκτες σε καλό σύνολο, δεν γνωρίζει από μπάσκετ. Απαιτείται χρόνος, αλλά για να υπάρξει πίστωση, χρειάζονται ορατά σημάδια βελτίωσης κι ο Παναθηναϊκός έδειξε αρκετά κόντρα στη Ζενίτ. Κι αν το λογιστικό μέρος λέει εκτός έδρας νίκη (με ό,τι καλό συνεπάγεται), η εικόνα λέει περισσότερα.\nΟ Παναθηναϊκός νίκησε γιατί είχε πολλούς πρωταγωνιστές. Πρώτα απ’ όλους ο Καλάθης, ο οποίος ξόρκισε τα δύο χαμένα λέι απ στο τέλος των αναμετρήσεων με Βιλερμπάν και Αρμάνι, κάνοντας αυτό που ξέρει όσο λίγοι. Με 8 πόντους και 15 ασίστ ήταν ο γνωστός καταπληκτικός (συμ)παίκτης. Ακολούθησε ο Φριντέτ με ολοκληρωτικό παιχνίδι στην επίθεση, ήτοι 22 πόντοι (5/6 δίποντα, 2/8 τρίποντα, 6/6 βολές) και 4 ασίστ. Ναι, πήρε και κάποιες τραβηγμένες προσπάθειες, αλλά αυτός πρέπει να το κάνει.\nΟ Τόμας τέλειωσε με 17 πόντους, ο Παπαπέτρου με 9 πόντους (ανάμεσα και το πρώτο φετινό του τρίποντο στη διοργάνωση) κι 11 ριμπάουντ, ο Ουάιλι με 14 πόντους, ο Μήτογλου με 8. Συνυπολογίστε ότι ο Βουγιούκας κράτησε τη θέση του για 21.06’’ κι έχετε εικόνα μιας ΟΜΑΔΑΣ, η οποία στηρίζεται σε πρόσωπα, αλλά δείχνει ότι γίνεται σύνολο.\nΔυσκολεύτηκε να νικήσει τη Ζενίτ, γιατί απλά έχει πολλά ανοιχτά θέματα. Ο Τόμας ήταν εξαιρετικός επιθετικά, αλλά η στατιστική ήταν κενή στα ριμπάουντ! Ο Παπαγιάννης έπαιξε μόλις 3.18’’ κι οι «πράσινοι» για την ώρα δεν μπορούν να στηριχθούν σε αυτόν. Ο Φριντέτ είναι πρόβλημα στην άμυνα και δύσκολα θα βελτιωθεί, αν και αυτή τη φορά έδειξε να θέλει να προσπαθήσει (δεν μαθαίνεται σε αυτή την ηλικία η άμυνα). Ο Τζόνσον σε 12.26’’ πρόσφερε μόλις 1 ριμπάουντ και 2 ασίστ, ο Μπέντιλ έπαιξε λίγο κι ο Μπράουν σχεδόν καθόλου. Κι ο Ράις μπορεί καλύτερα…\nΑν επιχειρούσαμε να ιεραρχήσουμε τα προβλήματα, θαρρώ ότι το μεγαλύτερο είναι ο Τζόνσον, ο οποίος για την ώρα δεν δείχνει σημάδια προσαρμογής. Πάντα θα είναι ανοιχτό το θέμα συζήτησης για το πόσα δέχεται ο Παναθηναϊκός από την αμυντική αδυναμία του Φριντέτ, ενώ στη θέση των ψηλών, αν δεν αλλάξει η εικόνα του Παπαγιάννη, ίσως κάτι πρέπει να αλλάξει, καθώς δεν βγαίνει η χρονιά με τον Ουάιλι κι αλχημείες.\nΤο ζύγισμα βγάζει τον Παναθηναϊκό να έχει πάρει… ειδικό βάρος. Βεβαίως, θα κριθεί σε πολύ πιο δύσκολες αποστολές, αλλά μήπως αυτή ήταν εύκολη, ή μήπως υπάρχει εύκολη βραδιά στη φετινή Ευρωλίγκα; Αυτό που θα κριθεί είναι η υπομονή όλων. Αν περιμένουν θα δικαιωθούν, γιατί δουλειά γίνεται. Αλλά υπομονή σημαίνει κι αποδοχή αρνητικών αποτελεσμάτων…\nΠροηγούμενο “Σημαντικό να κερδίζεις εκτός έδρας”\nΕπόμενο Νίκη για τους Μπακς, triple double για τον Αντετοκούνμπο (vid)\nΗ Ζενίτ έκανε την έκπληξη των πρώτων αγώνων των πλέι οφ της Ευρωλίγκας κερδίζοντας την Μπα…\nΖενίτ: Δεν παίζει στο Game 2 Με Μπαρτσελόνα ο Γκουντάιτις [pic]\nΧωρίς τον Αρτούρας Γκουντάιτις θα κληθεί να αντιμετωπίσει την Μπαρτσελόνα στο Game 2 της σ…\nΑποκάλυψη: Αυτοί διαλύουν το ελληνικό μπάσκετ\nΟι εκλεκτοί του Γιώργου Βασιλακόπουλου συνεχίζουν απτόητοι το έργο τους. Καταστρέφουν το ε…\nΕκείνοι που ξέρουν ανάγνωση και γραφή υποστηρίζουν πως «αν με γελάσεις μια φορά φταις εσύ,…\nΚαμπερίδης διετίας στον ΠΑΟΚ!\nΟ ΠΑΟΚ έχει ήδη αρχίσει τον σχεδιασμό του για την επόμενη σεζόν, και προχώρησε σε μια πολύ…\nΜητσοτάκης: Για κάποιους ο εμβολιασμός θα γίνει υποχρεωτικός\nΡεάλ Μαδρίτης: Νοκ άουτ ο Ταβάρες στο Game 2 με Εφές


Αγάπησε το σώμα σου - Αλληλέγγυοι Αγάπησε το σώμα σου\nΑρχική σελίδαΨυχολογίαΑγάπησε το σώμα σου\nUnknown Κυριακή 22 Οκτ 2017\nΜεγαλώνοντας η αδελφή μου ήταν ψηλή, λεπτή και όμορφη. Η υπέροχη εμφάνιση του τόπ μόντελ που είχε ήταν μερικές φορές εμπόδιο-δεν ήταν πάντα δημοφιλής μεταξύ κοριτσιών που ζήλευαν. Ακόμα κι έτσι,ήθελα να είμαι σαν κι αυτήν,παρ’ότι ο σωματότυπός μου με τα βίας της έμοιαζε.\nΤελικά κατέληξε τα σώματα μας να έχουν περισσότερα κοινά σημεία από όσα είχα συνειδητοποιήσει ως παιδί. Η καταπληκτική αδελφή μου είχε διαγνωστεί με πολλαπλή σκλήρυνση 4 χρόνια πριν τη δική μου διάγνωση.Κατά τραγική ειρωνεία λοιπόν,μετά τη δική μου διάγνωση, κληρονόμησα τη λυγερή κορμοστασιά της. Πω,πω! Αλλά για ένα λεπτό! Δεν το είχα αυτό κατά νου.\nΌταν ήμουν παιδί,πίστευα ότι μπορούσα να αλλάξω τον κόσμο με την ευγένεια και την αγάπη. Σαν ενήλικας, συνειδητοποίησα ότι το να θέλω να είμαι σαν την αδελφή μου ήταν εμπόδιο-δεν μπορείς με την αγάπη να αλλάξεις τον κόσμο, αν δεν μπορέσεις να αγαπήσεις τον εαυτό σου. Αυτό ξεκινάει με το να αγαπάς ολόκληρο τον εαυτό σου, μαζί και το σώμα σου και τις ατέλειές σου και όλα.\nΒρήκα την ελευθερία να αγαπήσω το σώμα μου λίγο μετά τη διάγνωση της πάθησής μου. Στην αρχή, σαν να μισούσα το σώμα μου. Δεν άκουγα τα σημάδια, είχε δική του νόηση και συνέχεια με κορόιδευε.Ήταν απρόβλεπτο και άλλοτε τα κατάφερνε και άλλοτε όχι.\nΈμαθα όμως να υποστηρίζω τον εαυτό μου από νωρίς. Δεν υποχωρώ στην πολλαπλή σκλήρυνση. Ευημερώ.\nΗ αγάπη έρχεται εκ των έσω, είτε κουτσαίνω είτε είμαι τελείως παράλυτη. Δεν μπορεί ούτε καν να κλαπεί ούτε να μου τη ραγίσουν την καρδιά και είναι πάντα δικιά μου να την προσφέρω, ό,τι κι αν επιφέρει η πάθηση αυτή στο σώμα μου.\nΤο να αγαπήσεις τον εαυτό σου χρειάζεται τόσο κουράγιο όσο να αλλάξεις τον κόσμο. Πρέπει να πέσεις μέσα. Πρέπει να ανάψεις τα φώτα. Να τολμήσεις! Να τρέξεις προς την ελευθερία!\nΤο σώμα μου είναι όμορφο. Είναι ολοκληρωμένο και ό,τι κι να είναι , μου επιτρέπει να αγαπώ. Τελικά,δεν μπορώ να σκεφτώ τίποτα πιο ουσιώδες.